text:
N dai laika kadun (notes) hpe Sarama Kaba Shadan Lahpai Nem Ra (n nga mat sai) "Where there is no doctor" hpe jinghpaw hku, "Sarawun n nga ai kaw na" lakchyoi laika buk laika ka gale ai. Shi chye sagawn da ai hpe manaw manang ni hti na matu ka shapraw ya dat ai lam hpe tsun mayu ai rai.
Shawng n nan buga hte hkan n na shaga lang ai Jinghpaw ga ni gaw...
* Hkahku --- Lahtaw ga, Kareng duleng ga, Hugawng dung ga, Share ga, Kadaw ga ni hte shaga ma ai.
* Manmaw --- Gauri ga..
* Miwa hkran--- Sinpraw ga.
* Mihta wanleng lam maga de--- Laika ga, Htingnai ga, Gumdi ga ni shaga ai.
* Maru-- Lawngwaw
* Lashi-- Lachyit, Ngaw Chyang
* Rawang-- Hkanung, Shishamga ni shaga ma ai
* Lisu-- Shisham,
* Azi-- Zaiwa ga
* Tibet-- Tar ta, munghpang (mongol) ga de na yu hkrat wa n na Manmaw maga de yawng wa ai nimiwa mung du hkra, Hugawng maga hku Kala Pisa ga du hkra , Htingnai maga de yu wa ai ni gaw kata (gatsa) ga du chyam n na Manmaw maga hku ni gaw matut n na Sinli (Thein Ni) dai kawn n na Kyengtung hku Thai mung du hkra nga bra mat wa sai.
Dai ni na aten ni hpe yu yang Jinghpaw Wunpawng ni Myenmung ting jut shagu nga bra hkawm, Kala ga, Miwa ga, Thai ga ni hta sa shanu nga hkawm mat sai rai.
Myenmung kaw myen hkawhkam ni a lakhtak hta Jinghpaw Wunpawng ni hpe up lu ma ai n rai. Myen hkaw hkam prat hta Inglik ni lu kasat n na Jinghpaw Wunpawng hpe mung naw kasat ra nga mat ai,
Ingalik wa gaw hpaji rawng ai rai n naj Jianghpaw hpe shani la jinghku masa hku kanawn n na lup la kau nu ai. Ingalik prat hta myenmung maga "myep-yant" pa ga, Jinghpaw Mung maga " Taungtan" Bumga " ngu garan uphkang lam tara tawn n na she up ma ai. Taungtan "Bumga" uphkang lai hku Bumdu, Hkriang Uk, Aye Paing (commissioner) du magam ni hpe shanhte a shara hte shara up shangun mat wa lai wa sai rai.
Jinghpaw du ni gaw Jinghpaw shada hpe mayam yam sha ai hpe 1824 ning hta Ingalik ni mayam shaw masai. Dai hpang Ingalik ni gaw Wunpawng sha ni hpe hpyenla galaw na matu laksan mi hpyen lahkawn la n na nambat 1 mungkan majan 1914-18 ning duhkra na majan hpe Jinghpaw ni maigan mung Mesopotamia hte kaga mung ni du hkra kasat mat wa, England Mung du hkra woisa rai galaw lai wa sai rai.
Bai 1948 ning daram hta myen asuya ni gaw sam du ni hpe hpya ayai mat wa ai hta sam mung sam du ni a npu e nga ai Wunpawng sha du ni hpe mung du ni hpe mung hpya lawm wa masai. Sam Mung Wunpawng sha ni gaw Jinghpaw Mung Hugawng maga de n kau mi, Htingnai mung sa maw, Kala kawng, Kata (Gattsa), Indaw, Indaw Gyi, Ka Maing hte malihka mayan, Manmaw ga duhkra nga ma masai. Miwa Mung de Sama Duwa Sinwa naw e jinghpaw ga hpe ga garan jaw kau ai hta,lawm mat wa ai Wunpawng ni, Jinghpaw Mung de bai shang bang wa ai gaw, Hugawng ga maga sharagu bai nga bra mat wa mat wa masai.
Chyumlaka hta rawng ai hte maren tinang amyu ni ma hkra tinang nang buga de bai chyawm wa jang mungkan htum wa magang sai re nga tsun ai.(dik wa magang nga ai) Shing re ai lam ya kalang mi bai Jinghpaw ni shanglawt hpyi ai hte seng n na Myen hte Wunpawng sha ni bai kasat bu ai rai n na Wunpawng sha ni bai hprawng bra ai gaw,miwa mung kala mung thai mung ni hta bai shanu shajang wa sai rai.
Jinghpaw Wunpawng sha ni gaw amyu shada da hpe manawn hkat, mayam yam sha hkat, dip sha hkat ai moi na myit masin yadu hkra naw rawng nga ai majaw Karai Kasang gaw shanglawt lu na matu naw lajang shara na aten naw jaw da nga ai Lam mu lu ai. Wunpawng sha ni gaw amyu kaga wa tsun ai ga hpe nau wa kam loi ai majaw amyu kaga ni e up ai n pu hta gaw azim sha hkam hkan sa galaw chye nga ga ai Shada rai yang up ai lam hpe n kam hkam chye ga ai. Dai ladat mung galai kau ra ga ai.
Nambat 2 majan ngut ai hpang Myen hte Wunpawng la Sama Duwa Sinwa Nwng ngu ai wa gaw Myen hte bawngban n na tinang nang a mung shanglawt lu hkra up sha ga, Ingalik hpe gawt kau ga nga n na gasadi jawm tawn hkat let, Ingalik asuya hpe gawt kau n na kaja wa shateng wa ai shaloi Myen gaw Wunpawng ni hpe shanglawt n jaw, Wunpawng ni hta na zet kung ai ni rai nga ai Aye Paing "commissioner" Zau Jun, Dusat Sara-wun Hpala Ahkawng (Hpala Gam), Duwa Zanhta Sin, Sama Sinwa Nawng re ai ni hpe "uhkun n lun ai" nyan hte asak dan kau ma sai rai.
Shingrai Wunpawng sha ni myit nhkrum dum bri dumbra rai na matu, Myen a bawnu shachyai bu nga ai hpe, Wunpawng sha ni wa n wuchye myit ya, Myen nyan hta kadawng bang ai ni mung law. Yesu hpe hpyen ni a ta de ap ai yuda zawn re ai ni mung law. Yu u Jaw Masat Poi kaba byin hkra Wunpawng sha ni a myithkrum lam hpe mu mada n na, n kau mi hpe gumhpraw marin shangun, Jaw Masat a sumla hkrung ni hpe myen nyan hte jahten kau,ya, hpunglam hta hpung 2, 3, tai karan kau ya, hpung ningbaw ni hpe bawnu jahten kau ya, shanglawt du ni hpe marin hpa,chyaru kani hte myit sharun ya, ja gumhpraw hte jahten ya, tinang nang a amyu num ni hpe myen nyan hte jahten kau ya. Rai n na Wunpawng amyu ni a myit hkrum lam myit jahten shadaw ya ai majaw Karai Kasang gaw Wunpawng Jinghpaw ni hpe tsawra ai myit a majaw ya du hkra sumri sharen let sharin shaga nga ai law.
Wunpawng Jinghpaw ni gaw hpaji naw ningra ai majaw Kala Mung na ni Kala asuya a, Miwa ga mung na ni Miwa asuya a Htai mung na nii mung Htai asuya a, hkang ai hku hta n shut n shai, hkansa n na shakung shahpan la ra ga ai rai. Madu mung na ni wa, grau uphkang du ni tara ai hku woi galaw nga ma ai hpe hkan shatup madat mara myit hkrum ra nga ga ai law.
Lahpai Nem Ra a mtsing buk kaw na hpe Manam Naw Ja sawk madun ai. Gasi ga hkum jat shaw ai lam n nga ai.
N dai laika ka matsing da ai Lahpai Nem Ra a prat hpe maram yu yang, ----Putau Hkawnglang hpu kaw shangai, Kawa gaw Ingalik Hkriang-uk Duwa hte sasana amu gun Lahpai Yaw ", Sara Kaba Geis a jawngma "a kasha, Myitkyina American Baptist Missionary high school ( ABM) jawng, Maw Taling Num Jawng ( Mortornline Baptist Norman Girl School) kaw lung lai wa ai. Dai aten Saya San Rawt Malan, Bo Aung Kyaw dabik aten hpawa ni, ngut jang mungkan majan 2, dai majan hta Ingalik ni hte India de hprawng, Sarakaba Telgenfelt n ta kaw rau nga, sara kaba hpe Jinghpaw ga sharin ya let nga. Ngut jang USA 101 Detachment ni a nazira, Assam Mung tsi rung kaw volunteer, Jinghpaw tsisarama ni hte galaw,1945 majan ngut ai hpang Myitkyina bai wa. Myenmung shanglawt rawt malan Panglung myithkrum lam a matu manghkring kaw Awng San, Sama Duwa ni tsun shaga ai madat lawm, Jinghpaw num ni hte Awng San dat pung kaw lawm. Dai hpang kaw na Awng San masu hkalem ai hpe chye sawn la sanu ai. Dai sumla pe galoi arawng n la yu ai.
1.Gawlu Lu 2. Nchye ai 3. Nang Seng 4. Makawng Hkawn Raw 5. Colin Ja Bawk
6. Lahpai Nem Ra
Dai hpang Danai Hugawng kaw sarama galaw, Sama Duwa hte hku hkau ai. Duwa Zau Jun, Duwa Zanhta Sin, Hpala Gam, Ura naw ni hte Wawhkyung du, Gau Ri du ni Lahpai du yawng hte kawa prat kaw na kahpu kanau kum bang jun da ai. Jinghpaw sasana sara kaba nii, Dadaru (Dutdrougw??), Geis, Dalington, Mama Bonie, Mama Laughlin ni yawng hte hkau chya kamhpa hkat yu sai. Shang lawt KIA hte seng n na mung jawng sarama galaw let rim jep hkrum ai mung law sai. Kasha magam yan ma la, shi woi sharin da ai jinghku ma ni mung law law wa majan kaw si mat ma sai. Hpyen hprawng ai shara ni mung Loi Lem, Tawnggyi, Mali Yang, Hpalap Bum, Miwa hkran Sha Haw Pa Shweli, Chiang Mai Banmai yawng chyam nu ai.
India Mung, Myen Mung chyam hkra mung wam yu sai. Htingnai ga Mingung kaw mung sarama galaw lai wa sai, Howa Duwa a Sam Mung n gaw htawt ai kaw mung garum lawm yusai re majaw shi a prat mahkrum madup sumhpa amyu bawsang ganawn mazum laiwa ai. Shi a matsing da ai laika kadun hpe atsawm chyena hkra hti yu ai rai yang anhte a myusha lamyan kaw akyu mai lu na hpe shi yaw shada ka matsing da ai gaw shi shawang tsawra myit rai nalu ai. Kadai hpe ngu n na hkra machyi shangun mayu ai n nga na hpe mung hti ai wa chye sawn na hpe mung kam mai nga ai.
Hkungga lara let,
Manam Naw Ja


c: text/html

text:
Papua Kahtawlik nawku hpung sasana bungli a matu htaw wa htaw sa galaw nga ai Associated Mission Aviation (AMA) nbungli uhpung kaw na nbungli kaji langai lai wa sai July shata praw 5 ya shani tsaw tsan ai bum ga shara ni de sasana arung arai ni htaw sa na matu nbungli pa kaw nna rawt wa ai hpang kade nna yang hkrat agrawp mat nna nbungli gau ai masha 2 hte hkan nang lawm ai hkrun lam hkawm masha 3 yawng marai 5 si hkrum lai wa ma ai rai nga ai. Darakma ngu ai tsaw tsan ai bum ga kahtawng na mare masha ni a matu arung arai ni htaw sa ya na matu rawt sa wa ai ten ya na zawn byin lai wa ai re nga ai.
Ndai AMA ngu ai htaw wa htaw sa nbungli ni gaw Papua saradaw a up reng ai npu na nawku hpung hte seng ai sasana nbungli ni rai nga ma ai hte, nawku hpung hte seng ai sasana magam lam ni, bai tsaw tsan ai bum ga mare kahtawng ni hkan hkye mawoi garum ning tum lam ni galaw ai lam hta asung jashawn lang nga ai nbungli ni rai nga ma ai. Ndai htaw wa htaw sa ubungli uhpung hta nbungli kaji 9 nga nga ai hte maw daw lam atsawm nnga ai bum ga hkan na mare masha ni hpe htaw wa htaw sa galaw ya nga ai mung rai nga ai.
Ya hkrat agrawp mat ai nbungli hta mahkrum madup grai law sai Pilot nbungli gau ai masha nan gau ai re majaw ganing re ai mang hkang a majaw hkrat agrawp mat ai ngu ai lam hpe atsawm nchye lu shi nga ai hte matut nna sawk sagawn ding yang naw rai nga ai, nga nna Papua saradaw tsun dat nga ai lam Ucan shiga dap kaw nna shana dat ma ai.
Source: UCANEWS

robotstxt: allowed

filter: keep


text:
KTC SHIGA LAIKA KAW NA RE
Ga malai ngu ai gaw, moi moi na kaji
kawoi ni a matsun maroi ga, sadi jaw
ai, shadum sharin ga ni re. Hkansa galaw
ra ai, koi yen ra ai, myit sawn sumru
hpa hpaji ga ni rai nga ai.
Ga malai a atsam: Ga malai gaw
masha a myit masin hpe hkra shangun
lu; matsing mat wa shangun lu ai; ga
shaga yi-ngam grai sa shangun ai; tangdu
shangun lu ai; ga kadun hte tsun shaga
lu ai; ga lachyum hpyan shaleng ya lu ai.
Ga malai nkau mi hpe, moi na mung
bawng rap daw ni hta, dawdan tara hku
lang chye ma ai.
Ga hte malai tsun numhtet da
ai hpe, ga malai nga ma ai. Amyu langai
mi a sali wunli langai mi mung re. N
jahtuk ai hku lang ai ga malai ni nga ai
zawn, jahtuk nna tsun ai ga malai ga
shagawp ni nga nga mali ai.
Amyu lakung shagu a, manu
dan ai ga malai ni hpe mung, lata tang
dan mat wa na re.
• Myit yang mang ai, Galaw
yang dang ai.
Mang ai a lachyum—mau ai,
nhkawn hkrang ai. Magam bungli langai
mi hta, manghkang hkrum wa ai shaloi,
myit sha myit nga yang, mahtai kaja hpe
n hkawn hkrang lu ai. Raitim
manghkang hpe matu tam nna, myit n
htum ai sha tatut shakut shaja galaw
yang, kade kaba ai bungli mang hkang
raitim, hpang jahtum e awngdang lu nga
ai hpe n-gun jaw ai ga re. (Ga malai ga
shagawp hpan re).
• Lagawn e lu ai gaw yup; Yup
e lu ai gaw ngak; Ngak e lu
ai gaw hkaw; Hkaw e lu ai
gaw htung; Htung e lu ai
gaw du u.
Masha gaw lagawn jang yup ja
ai. Nau yup ai masha gaw, sha ayup
mayu nga ai ana (ngak) byin wa chye ai.
Jinghpaw Wunpawng Ga Malai Ni
Ngak byin sai masha gaw, lahkawng
masum ya shat n sha hkra yup nga lu ai
ana (hkaw) de gale wa lu ai. Hkaw byin
nna, yup hkrai bai yup jang, hkum bum
ai ana (htung) de bai gale wa lu ai.
Htung ngu ai byin sai hpang gaw, du u
hkyen da ya ra sai nga, ma ni hpe n mai
lagawn ai lam shadum ai ga re.
• Marai masum myit hkrum
yang, Panglai nawng pyi
htawk dang ai.
Panglai nawng a lachyum—
panglai zawn dam ai nawng kaba.
Marai masum myit hkrum yang, panglai
zawn re nawng kaba hpe pyi, htawk
dang kau lu ai. Myit hkrum ai gaw, awng
dang ninghpang re ngu ai hpe shadum
ai ga re.
• Dayauk da chyik, Lanyau
myaw chik. (Lhaovo)
Lanyau gaw kachyi chyi rai nna,
shi a myi man hpe myit shangut la chye
ai zawn, lajen ren shawa lata brawng
jawm galaw yang, kaning re bungli kaba
raitim ngut mat wa lu ai hpe n-gun jaw
ai ga re.(Ga malai ga shagawp hpan re).
• Matsan nngai ngu hkum
hkrap, Lu nngai ngu hkum
kadap.
Matsan dik nngai ngu hkrap
nga yang, hpa byin wa na n re. Ba hkam
let bungli galaw shakut yang sha lu su
nga mai wa lu ai. Lu su nngai ngu
arawng mala, raidum nna bungli n
shakut ai nga nga yang mung bai matsan
mat wa lu ai hpe shadum sadi jaw ai ga
re. .(Ga malai ga shagawp hpan re).
• Hpunau myit hkrum hpyen
n shang, Wuloi wula myit
hkrum sharaw n dang.
Kahpu kanau (sh) buga masha
ni myit hkrum mangrum, kahkyin
gumdin nga yang, kaning re hpyen
mung, kata de n shang shalau lu ai. Dai
zawn wuloi wula ni myit hkrum nga
yang, matse ai sharaw mung n shang
kawa lu ai. Myit hkrum ai hte hpyen
hpe makawp maga lu nga ai lam
shadum ai ga re.
• Masha garum ai hpe
matsing da u, Tinang garum
ai hpe malap da u. (Lisu)
Masha wa garum ai hpe
matsing da nna, chyeju dum chye ra ai.
Tinang garum ai hpe bai tsum
shadawng, arawng mala re ai lam gaw,
tinang a sari hpe jahpoi lam sha rai nga
ai hpe sadi jaw ai ga re.
• Hka garai n kaba yang,
mahkrai htan ra ai. (zai
wa)
Hka garai n kaba yang, htan ra
ai mahkrai hpe aloi sha galaw kau lu ai.
Aten shalai nhtawm hka kaba yang
mahkrai htan ai rai yang jamjau kaba
hkrum chyen nga ai. Aten naw nga yang
galaw shangut ra ai bungli hpe, ngut kre
hkra galaw ra ai hpe sadi jaw ai ga re.
• Hpyen wa a kumhpa gaw
hkrit hpa re. ( Rawang)
Hpyen wa nga ai hte maren, shi
kaw na lu la ai kumhpa mung, myit kaja
hte jaw ai n re majaw, sadi maja ra ai
hpe sadi jaw ai ga re.
• Aga lai yang hka tai, Ajum
lai yang sha n mai.
N tsun ang ai ga ni hpe tsun
yang hka (shawa) hkrum chye nga ai.
Dai hte maren jum lai ai simai mung
sha n mai nga ai.Ga tsun shaga ai hta n
lai hkra, sadi let tsun chye ra ai hpe sadi
jaw ai ga re. (Ga malai ga shagawp hpan
re).
Tang madun ai,
Sinlum Bum Dau Hkawng
KTC, Nawng Nang
+++CLICK MORE+++JINGHPAW WUNPAWNG SHILAI KA


text:
Ya yang Ba 4 de htu taw nga ai Myen Dap ni gaw, Tatma 11 / 55 / 77 / 99 ni rai ma ai, Ya matut nna mung Ba 4 ginra de laja lana htu jahpring bang wa na matu Kutkai mare Hpyen dap arung arai lusha, Tsi mawan ni manu mana hkyen lajang da sai lam shiga na lu ai.
Bai nna P-T-Ts ni hpe gaw Ba 4 hte Ba 3 matut mahkai ai lam hpe lu shadi kau hkra ladat shaw jai lang namatu jai lang hkyen nga sai lam shiga na lu sai. Ya hte Mungbaw nnan du shang wa ai shaloi mung, matut nna Ying Lar de lung na matu, Mungbaw P - T - Ts ni hpe lawan ladan Modo wa tam lajang shangun ma ai nga nna shiga na lu ai. ( GRAU NNA GAW PANSE NI HPE MAJA RA AI ).
Dai majaw, Tinang KIA / KIO hpyen dap ni hte kaga hpunau dap hpawm ni hpe mung sadi jaw let, shada shadum hkat na matu kata lam shiga na lu ai.


text:
Nga langai mi yat manam ai ninghkan, htingga ting hpe manam hkying ai shadu kau hkrum ai mung byin chye ai shingra masa nan rai nga ai. Maka n kap ai masha langai lahkawng a majaw, poi sa shawa law law wa shatan dinglun ai hkrum ra mat sai. Grau nna myitsu salang, hpa-awn tai ai ni, ja gumhpraw arang shaw nna n-gun kaba dat ai ni a matu gaw, yawn hpa wa rai nga ai.
Tsun mayu ai gaw kaga n rai; Mangshi Mungkan Manau Poi sa ai myitsu salang ni gaw grai kabu myit dik let nhtang du wa sai. Myitkyina, Manmaw, Maija Yang, Laiza, Shwegu, Manje, Kutkai, Lashio, Muse, Mandale, Yangon, Chiangmai, Bangkok, Kuala Lumpur, Singapore, Kunming, Sipsong Banna, Hpu-e, Nukyang, Guijio, Taiwan, India, London, USA, mungkan ting chyam bra nga ai Jinghpaw Wunpawng sha ni hkrum zup let, htunghking lam, laili laika lam hte ginru ginsa labau lam ni tsun hkai jahta, bawngban sama la lu ai gaw, ja gumhpraw hte mari la n lu ai ahkaw ahkang, prat mi hta kalang byin hkrum yak ai awng padang lam nan rai sai law! nga ma ai.
Rai tim, Yuda Iskarut a amyu ni gaw, hkanghkyi yi wunawng hku nna shang lawm lai wa sai lam chye lu nga ai. Dai hkanghkyi yi ni gaw, jahtawng htu ai hpan ni nan mung rai nna, lai sai Asean Zuphpawng hta mung, Indonedia de sa du ahkyak lawm nang ai ni re nga ma ai. Shanhte du hkawm ai shara ni hta, hkrum zup ai masha ni hpe, Jinghpaw mung kata grai simsa ai lam, gasat gala majan hpa n nga ai lam, mungshawa ni angwi apyaw myit amu nga shajang ma ai lam, n teng n man ai ga ni sakse hkam hkawm ai lam chye lu ai. Mungdan dinghku majan a lam masha ni hkap san jang mung, tsun n ram ai kashun kashe lagut damya masha ni sha re nga nna, ahpa atang tsun shagrit kau ai lam na chye lu ai.
Daini Myanmar mungdan gaw, ning re ai sawt ai masha ni a akyang numdun sha n tsai yang, prat dingsa jamjau hkrum nga na sha re. Mung up ai du magam ni kawan katsan du hkawm jang, jahkring mi myi gan gale kau ya na hku gan gawat shatsawm da chye ma ai. Newin gaw, shi shalat da ai MSL masha ni a majaw, shi nan bai hkrat sum ra mat sai re. 2012 ning, January (10) ya shani, Myitkyina e, Jinghpaw Mungdaw Manau Poi hpe grai galaw sharawng ai ni nga sai re. Hpa majaw nga yang, Jinghpaw mung kata dinghku majan n nga ai, grai simsa ga ai, ngu ai hku mungkan hpe masu hkalem nna, ahkaw ahkang gyam na maw mawn lai wa sai re. Maisau hte galaw ai hkanghkyi tsip hpe, wut wahpang lungpu shatai la mayu nga ma ai re.
Chyoipra ai Chyum Laika, Shk.Kd. 137:4 hta, — Masha tsasam a mung hta e, Yehowa a mahkawn mangoi ga hpe, Anhte kaning rai mahkawn mangoi lu na law e? — nga nna rawng nga ai. Israela masha ni Babylon mung e bawng dung nga yang, shanhte a tingse ni dum let, mahkawn mangoi dan na matu, Babylon masha ni hpyi ma ai. Pyaw ai nsen madat mayu nna n rai; Israela ni nawku ai Yehowa Karai Kasang hpe jahpoi asawng ya mayu nna she rai ma ai. Israela masha ni chyawm gaw, sat yang sat, nat yang nat, hkraw ya mu ai n rai. Daniela gaw dai ten hta Yehowa hpe hkrit hkungga let, magrau grang dik ai wa rai nga ai. Hkanghkyi lawng hta jahkrat bang ai du hkra shi hkrum nu ai.
Mangshi Mungkan Manau Poi gaw, Miwa mung na Jinghpaw Wunpawng Manau Poi she rai nga ai. Pyaw daw kadaw na matu galaw ai n rai; ja gumhpraw tawn shara n nga nna jai ayai kau ai n rai; Jinghpaw Wunpawng sha ni shada zinlum hkat lu na matu she yaw shada ai. Gaja wa mung manu jahpu n dawdan lu ai akyu ara ni hkam la shajang sai. Rai tim sawt ai masha, hkanghkyi kinyu ni hkan shayuk nang ai lam nga sai hpe mung na chye lu ga ai. Adam hpe gunglau ai Ewa zawn, shanhte rai na sai. Shanhte a shingdu e satan lapu kaba gaw shinglet kabra shadap lang let, gumkan taw nga ai. Shanhte hkam la na shabrai gaw, “Myit malai hpang hkrat ai baw hkrat sum lam” sha rai na malu ai.
Hkra Kawyeng nsen zawn, mungshawa hte myu a ningbaw ningla ni hpe aten man man sadi jaw shadum ya nga ai ningka munu “Naw Hkam, Baren Numraw, La Ring, Gu Namti, Watsat Hku Chyingtek hte Ja Tawng Naw” ni hpe chyeju dum hkungga let,
Loimyebum


text: Shaning shagu August shata (10) ya shani masat tawn ai Wunpawng Mungdan hte Wunpawng myu sha ni a “Share Shagan Masat Ninghtoi” hpe Ginjaw Ginra Ginwang Ginjaw, Masat (5) Dap Ba hta 2012 ning, August (10) ya jahpawt hkying (10:00am) ten hta Padang Ninghkawng Gawknu hta galaw la lu sai lam na chye lu ai. Ndai hpawng hta Ginjaw Ginra Ginwang Ginjaw Komiti Tingnyang Up, Slg. Kaba Maji Naw Mai kaw nna Ginjaw Komiti Tingnyang Up, (Ningbaw Kaba Lanyaw Zawng Hkra) a “Share Shagan Masat Ninghtoi Mungga” hpe la-kap nna shatsam n’gun jaw, hpaji jaw nhtawm, tinang Magam Dap magam gun dap shawa ni, makau grup-yin mare hkan na mungshawa ni hte Mung Lai Hkyawng hkan na hpu-nau Sam ni yawng marai (200) daram sa du shang lawm let ngwi pyaw awng dang ai hte galaw la lu sai lam na chye lu ai.


text:
Shing gyim asak hte seng nna galoi mung makawp maga ai Vatican a hkap la hkan sa ai lam hpe Geneva hta galaw nga ai UN mungkan wunpawng rap daw shingyim ahkaw ahkang hte seng ai hkumra hpawng hta, UN mungkan wunpawng rap daw hte seng ai Vatican ding run dat kasa Saradaw kaba Ivan Jurkovic kaw nna bai kahtap tsun shana dat ai rai nga ai.
UN mungkan wunpawng rap daw hte seng ai Vatican ding run dat kasa saradaw kaba tsun ai hta, “Shing gyim asak ngu ai gaw shangai wa ai aten kaw nna si ai aten du hkra chyoi pra san seng ai lam rai nga ai, ru hka amu tawt lai ai bawng masha langai hta pyi asak hkrung lu na ngu ai kadai mung dawm la kau ya nlu mai ai ahkaw hkang shi hta nga nga, nga nna Wa Sarabyin Fracnsi tsun lai wa yu ai lam hpe mung, lai wa sai bat masum ya shani saradw kaba kahtap nna tsun lai wa ai.
Wa Sarabyin tsun ai ga hpe bai kahtap nna saradaw kaba tsun ai hta, “si ari jaw je yang ai tara jahkrat lang ai lam gaw galoi mung awng dang lu na n rai, hpa majaw nga yang dai gaw tara rap ra ai lam ngu ai ga baw npu hta masha asak sat ai lam rai nga ai, raitiam mung shinggyim masha asak sat nna tara rap ra ai lam ngu ai ban dung hpe galoi nlu la mai nga ai” nga nna saradaw kaba tsun dat nga ai.
Si ari jaw je yang ai lam galaw ai hta nre ai masha hpe shut nna si ari jaw kau ai lam ni mung nga pru mai ai lam saradw kaba tsun madi madun lai wa ai. Ndai lam hte seng nna Wa saradaw kaba tsun ai hta, shinggyim masha a tara je yang ai lam hta shut chye lu mai ai ngu ai masa hpe myit dum ra ga ai, rai tim mung si ari jaw kau hkrum nna si mat sai masha wa hpe gaw bai jahkrung la lu mai baw nrai nga ai. Si ari jaw je yang dat ai lam hta mara kata masha langai a asak hpe dawm kau ya ai zawn re ai lam ni nga pru mai ai ngu ai lam hpe mung sung sung myit shalawm ra ga ai. nga nna mung Saradaw kaba tsun sadi jaw dat nga ai.
Mungkan shadang nna maram yu yang si ari jaw je yang ai lam hpe ning hkap ai lam ni rawt jat wa ai masa hpe mu mada lu nga ai. Ga shadawn American mungdan hta, lai wa sai 1995 ning hta si ari jaw je yang ai lam hpe madi shadaw ai masha tsa htam shadang 80 daram nga lai wa ai rai tim, 2010 ning masam maram da ai jahpan hta si ari jaw je yang ai lam hpe madi shadaw ai masha hta htam shadang 39 daram sha nga nga ai hpe mu lu nga ai. Raitim mung Philippines mungdan hta gaw 1987 ning na mungdan gaw da tara hte jahkring kau sai si ari jaw je yang ai lam hpe bai asung jashawn jai wa wan a matus shakut shamu shamawt nga ai lam ni hpe mung mu mada nga ai, nga nna EWTN shiga dap kaw nna shana dat ma ai.
Source: Ewtnnews


text:
NINGNAN MU DINGSA HPE MALAP
Lani mi hta bainam rem ai la kasha langai gaw shi a bainam ni hpe u dat shara hta rem sin nga yang shi a bainam u hpung kata de nam de na bainam shazai ni shang lawm taw ai hpe shi mu chye wu ai. Shana jan shang ten du wa yang dai bainam shazai ni hpe mung shi a bainam ni hte rau shi a n ta de gawt wa nu ai.
Hpang shani gaw lamu marang n kaja ai majaw shi a bainam ni hpe u dat shara de n lu sa rem ai majaw u lawng kaw sha lu sha jaw sha nna sharawng tawn ai. Dai zawn re ai hta, bainam rem ai la kasha gaw shi a bainam ni hpe gaw lu sha loi loi sha jaw sha nna, nam kaw na hkan nang wa ai bainam shazai ni hpe gaw lu sha law law wa jaw sha wu ai. Hpa majaw nga yang bainam shazai ni gaw shi lu sha law law jaw sha ai a marang e bainam shazai ni nyi wa nna, shi kaw bainam ni law htam wa na hpe myit mada ai majaw rai nga ai.
Hpang shani hta lamu marang bai san wa ai a ten hta bai la sha gaw shi a bainam ni yawng hpe u dat de bai gawt sa wa nu ai. U dat shara de du ai shaloi nam bainam shazai ni gaw shi a bainam u hpung na yawng nam de bai hprawng shang mat wa ai. Dai ten bainam rem ai la kasha gaw malu masha ni grung grung shaw jaw sha da nga tim chyeju hpe n chye dum ai bai nam ni ngu marawn matsa wu ai.
Dai ten hta nam de hprawng shang mat wa ai bainam ni gayin yu nna tsun dat ai gaw, “hte mani sha nang kaw du wa ai, dai shaloi nang gaw na a bainam ni hta anhte hpe mahtang lu sha law law jaw sha ai, dai zawn sha laga bainam nnan ni baidu wa yang mung anhte hta dai bainam nnan ni hpe nang grau ku ai hte malu masha grau jaw sha na re gaw adan sha mu mada ai” nga nhtang tsun lai wa ai.
Tsawra ai Nuwa Hpunau, ramma manaw manang ni, anhte a prat hta mung manang dingsa hta manang nnan hpe mahtang anhte grau hkungga manu shadan chye ga ai. Anhte a manang u sa ni hpe anhte law malawng gaw shingdu de tawn kau chye nga ga ai. Grau nna anhte a ramma prat hta manaw manang ngu ai gaw grai manu dan la nga ai. Kaji ten kaw na kanawn ai manaw manang ni gaw hpa hte mung galai n lu ai, bai tam la n lu ai manang a jet ni re hpe dum ra nga ga ai. Dai re majaw anhte a sak prat hta tinang a manaw manang kaja ni hpe hkungga manu shadan chye ra nga ga ai. Manang wa hpe hkungga manu shadan ai zawn, tinang hkum nan mung manang kaja tai lu hkra shakut sa wa nga ga.
No comments:
Subscribe to: Post Comments (Atom)


text:
Manang Ni
-
ကခ်င္လူငယ္ထု၏ေတာင္းဆုိထုတ္ျပန္ခ်က္3 weeks ago
-
CHRISTMAS MAHKAWN BUK 1006 months ago
-
Blog address galai sai lam.3 years ago
-
-
Myanmar Census 2014.3 years ago
-
-
-
-
-
-
-
-
-
-
Wp Blog Langai jat Ai Lam
Dai ni gaw jawng mung n sa ra, bungli mung n sa ra rai na ngai shanghtin langai wa, hpa galaw taw na shadu ai, laika grai hti taw na re, n rai yang grai kin taw na re ummm ganoi ganoi sha law..heee...hpa di taw na law yup taw ai wa..jan(sun) byi mi mang kaw she htawng hkra nang ,shanghtin rawt nu ...rawt nu..nga le..jan shayi sha sharawt taw ai :) ahten yu dat yu yang gaw ah nu eee...Noon..12:00pm ahga mung kan ga hta shani shagu dai hku rai yang gaw pyaw dik na wa ngu na loi lagu myit kau ai hku re....Dai hku rai na rawt wa sai ngu ga i..chye ai hte maren...Intenet..computer hpe mi pi nau n kam hpaw hpaw re hte le i :) shing ran loi mu yu mu ga ngu le, :) hpaw dat ai hte gaw chye ai hte maren gtalk gaw auto run re majaw gaw ..tong..nga na pru wa ai hku re...Dai kaw she.. Shanghtin...sevaral people want to chat with u...nga na le taw na.. kadai ni wa bai rai sai kung myit kau ai le..n chye ai manang ni add wa jang loi kajawng jawng re le..hpa na nga yang ngai na mying hpe yu na ..Grai Tsawm ai shayi sha shadu du rai ma na sa yit yit re ni lawm lawm rai na goi..majoi ahten n kam htum na mung rai nga ai...tsung na lam gara kaw bai rai mat sai kung?.. ok..dai hku rai na she gtalk kaw hpaw dat ai hte she shanghtin i? nga shaga pru wa na ...re loi...ngu na shaga hkrup dat ai ...Tsawm shayi.....Wp shayi sha langai rai taw ai...(wp shayi shani yawng hpe wp shadang sha ni galoi mung shing daw n lu ai tsawm shayi ni zawng manu shadang ai lam) :) :) BLog Mying gaw..MPA..re ngai hte gaw daw aah ai hku shaga la sai blog she n chye gram la tim, Post ka ai lam hta gaw ram ram ngyam ai hku ka ai hku re, n kam jang sa hti yu mu MPA kaw... bai na mi kaw na mung gaw chye ai law, hpa ta nga jang ah hte mung dang kaw nga ai ni hpe le, matsang mayen she re, internet hpe jahpu manu hpu hpu jaw na naw lang ra ai, connection la ai hte 200kyats ram gaw lawm mat sai hpa bungli mung n bying ai, goi eee...sa wa ni zin ri na ah hte myu sha ni sha n re, hpu nau ni yawng mung chye mai ni n chye, galu gaba wa na lam ni hta sharawt ya dik ai zawng zawng nga masu na gang din bai din la jaw taw ai le, chye na, hpa n mai tsung,ning hkap taw ai prat le...
blog hte seng na garum la ai Kachinhelpdesk kaw mung sa mai san ai hku re,
Sumla hkrung yu mayu jang Shanglawt wa hku na free lagu ya ya re, aw she..tam ya ya re law.. :) :) Mahkawng ni ahyi ahla madat mayu jang gaw Hkugawng hte kacinland de sa mai madat ai hku re, mung ga madat mayu jang gaw chye ai hte maren lasho de wa na ...aw she..lasho shayi kaw ngu ai law...sharing shaga ai ga ni madat mayu jang gaw Apprenciteship kaw sa mai madat hkam la ai lam :) Tara hkrang hte seng na chye mayu jang gaw Nawdut hpe she ne(shawnghkang) shap la aw n re ..nawdut kaw sa mai hti la ai ngu ka :) :) N dai kaw gaw nau kashung na kadai mi n kam sa ma ai kung. NZkachin :) :) Tara n shang ai sha $ ni sa mayu, jawng ni hte seng na san mayu rai jang gaw lahtaw zauhpang wa kaw mai san ai hku re ya Us kaw studen exchange hte du taw ai myitsu wa re, Zi ga sharin la mayu jang gaw zaiwazami kaw sa mai tangshawng ai hku re :) Password Hack katut na nta htawt mat sai :) Tatut wa gaw n dai kaw :) computer hte seng jang gaw Ting tang lu ra na re :) :) ngai n chye sharin ya na law :) :) ok naw rai sai yaw..
Garum hpyi mayu jang galoi mung welcome re chye ai ram garum la nga n ngai, wp blog ni hpe hkap tau let..
1 comments:
- NBWISAM said...
-
Kabu gara hkap tau la ga ai.
Matut nna ndai hta grau jat wa hkra hte sak hkrung nga ding yang rai hkra shakut nga ga.
- October 09, 2008


text:
时间:2018-03-09 10:54:38 来源:德宏团结报
Kinma Sam amyu Wa amyu madu uphkang ginwang Jinghpo Wunpong amyu sha manau 25 ning hpring manau poi ninghtan hpung ko nna laksan so shaga dat ai hte maren, Sakhkung htunghking hpung ni, Sakhkung gata ginwang myu shagu hte Ninghkong Jaiwa buga Shadan Wa-long Maimai Hpuntai krung (Shadan krung) htunghking hpung ni 2018 ning shata 3 pro 1 ya shana hkying 9 e manit 49 hta Naura yang manau wang e htunghking madum nsen hte hkrak alum ala nga nna du hkrat wa sai.
Ahkru yan ara shagong shana shata jan na-chying wa tu gala nington mai tsom la nga ai! Kinma buga Naura yang mare numshang e“Jinghpo Naura yang”nga ai mare bunghku chyinghka lam laika htoi gabrim ai gata, lam pai hkra lahkong maga go manau poi ninghtan salang ni hte manau poi shawa do tsa alum ala wuwu didi htunghking madum nsen hte htunghking mahkon manong hte ro nga, gabu hkanum krowang sindai ko nna gatu pru wa ai sumsai myiman hte hkap tau bop la nga la ma ai. Shingrai Sakhkung de nna du sa ai htunghking hpung masha ni mung, htunghking nbo nnyeng lit, hpunau matut rinhtu rinong, Shagong baunu, shi hkam baula, htunghking manau dumba dumbu ba-ja ni hte rau du shang wa mara ai. Manam tau htingnu dohta e Sakhkung mungdo htunghking hpung ni a nnyeng lit 4 hte Ninghkong jaiwa buga ni a nnyeng lit 4, Nshon htunghking hpung ni a nnyeng lit 2 hpe yu shadun ton nna shong ningnan e ndai lang na Sakhkung de nna du sa hkalum hpung woi wa du wa Htoi Man ko nna hkalum mungga shaga ngutai hte duwa Maran La ko nna hkap tau hkalum la ai mungga shaga nhtom Htoi man magun lit ap ai. Htunghking shat lit ap ngut ai hte Sakhkung htunghking hpung ni a poi masat kumhpa Shagong nu ap u ai.
Matut nna Ninghkong jaiwa buga htunghking hpung Ningbo Lauban gaba Du Lahpai Brang Nu hpunau buga makyit mahkai lamang galo ai, shong ningnan ning rai hkrum lu ai gabu hkanum mungga shong shaga nna, htunghking nnyeng lit ap nna hpunau matut rinhtu ap ai, matut nna go hpunau pon ba shihkam baula ap ai, Lauban gaba du Lahpai Brang Nu hku nna htunghking madum sumhpa mari la na matu laksan Miwa gumhpro lap mun manga (50000) n-gun jo da u ai. Nshon Shuili ni mung htunghking mahkon lahkong ni sa kumhpa ma ai. Jahtum e du wa Maran La ko nna hkap bop la ai htunghking nnyeng lit 6 hpe Sakhkung de nna du sa ai hpunau ni hpe hkap hkalum la ai lam galo ai. Shingrai lahkong maga na hpunau ni htunghking htongka jom ka gabu ohlo ma ai.
Ninghkong jaiwa buga htunghking hpung ni go laksan so shaga da ai re majo, htunghking nnyeng nbo shat lit hpe mung moi na htunghking hkringhtong ro galo bon gun nna, manau poi ten tup mung moi na htunghking hkringhtong sut manau hkrak nan woi manau nna Naura yang manau wang aten tup lak lai hkra gabu ai nam chyim sama hpring nga sai re. Shana go Ninghkong jaiwa buga nila sa ai htunghking yu-ngui mahkon ni hte htunghking ka hkrang hpe madu bu ni rau jom hkalum pyo la ma ai. Naubu shana de go poi madu ni ko nna htunghking lusha woi jom sha nna, shana go Naura yang buga na Salang Lahpai Gam nta jom pyo chyai nna manau poi hpungdim dat ma ai.


text:
Share Shagan tai, Chang Ying hpe hkrai;
Latgyi Chang Ying, Jan sai laning;
Ndai lapran, Majan nhpan;
Hkying jan she hkat, Agying gasat;
Tai ni htim shagu, I anut lu;
I si kalang, Tai si tsa mang,
Nang zawn Share, Law la sai le;
Tai ni nyan daw, Amyit magaw;
Mungm’sa lam n rai, N mai bawng sai.
I she myit yu, Majan shagu;
Sum chye dang chye, M’janpa sha re;
Majan mahtai, Mungmasa grau ai;
Mungmasa myit shut, Prat tup ginlut;
Tai wa mawlanyet, Mungmasa shakyet;
Tsun dan mayu, Chang Ying hpe chyu;
Kachin hpe lang bai, Manai makai rai hkyen masai oi.
Ya! Awng Min wa, Thein Sein kasa;
Kachin sawbai, Hpaji daw ai;
Dr. Kyaw Yin Hlai, Hpaji gindai;
Mungmasa Munu, Hpaji kanu;
Mungmasa ninghkring, Hpaji jahting;
Junly 10 hta, Myitkyina e da;
Mungm’sa wunkat, Hpaji jahpat;
Shangwi shapyaw, Mungmasa Ga baw;
Mungshawa masha, Na sharawng hkra;
Peace Creation Group, Buhkra Chyang lawnghpraw sha sup;
Gawdin group zawn, Uniform lang tawn;
PCG da, Thein Sein grai ra;
Lapran salang, Hkan bawp hkan nang;
Madu tai kun? Woi gumbawm kun?
Myit yu nji, Amyi she hkri;
Mungshawa na prau, Masin shalau;
Myit yu ung ang, Shawshishap nang;
Ramma Awmdawm, Masha K’ba Shalom;
Daw dan shut na, Grai she tsang ra;
Latgyi wa e, Chang Ying Brang e;
Tai a bawnu, Kaba masu;
Moi mung shut sai, Ya shut n mai;
Myit yu ai le, Myit tsang ai e……….


text:
Rev.Dr. Ola Hanson hte Ma Ma
Shi gaw Sweden Mung e nga ai,Sweden masha re ai, Asak 16 ning ten hta America Mung Behtel ngu ai Chyum Laika Jawng sa lung awng pru ai wa re.Colgate Dakkasu kaw nna shi hpe D.Litt Degree hpaji jan mau lu ai wa re.Sweden Laika,English Laika, German Laika, hte Hebre Laika ni hpe atsawm chye ai wa re.Dai ten hta Mungkan ga na amyu laili laika hpaji hpe janmau kaba gup la lu hkra re ai masha marai 4 sha naw nga ai hta Ola Hanson gaw yawng hta ram dik htum re.Ga amyu language 40 daram hpe mung chye ai lam labau hta tsun kajai da ai.American Hkalup Sasana Ginjaw de sumtsan sasana bungli gun hpai na matu shi nan hpyi shawn ai hte Dr.Frank Peterson hpung up galaw nga ai Minneapolis mare na Bethlehem Sweden Hkalup Hpung kaw,1890 hta Hpung Up ta mara aya dang la ai .
1890 Dec.22 hta Manmaw du,1895 hta Kachin Laika galaw ngut sai, 1926 Aug. 11 hta Kachin Chyum Laika galaw shangut sai.
1927 March 27 hta Manmaw e galaw ai Sasana shang 50 ning hpring Ja Jubeli hta Sarakaba Damau Naw a lata e ap ya sai. Sara Kaba Ola Hanson anhte Kachin myu sha ni hpe chyum laika ap ya ai shaloi tsun ai ga gaw- Mungkan hta amyu 12000 nga ai hta amyu 480 ni gaw Karai Kasang a Chyoipra ai Chyum Laika ni lu la sai rai. Nanhte ni mung ya kaw nna gaw,Chyoipra ai Chyum laika lu la ai amyu masha byin tai manit sai law.Nanhte ndai Karai Kasang a Chyoipra ai Chyumlaika hpe hkap la nhtawm hkan sa,madat mara nga yang gaw ,ndai Karai Kasang a Chyoipra ai Chyum laika hta rawng ai hte mare ,Karai Kasang kaw na tsaw ra matsan dum ai Chyeju,htani hta na nhtum nwai ai asak wenyi,sut gan hpaji byeng ya lam hte ,nanhte ya yang kaji kadun, nchye nchyang, n kung n hpan, matsan mayan rai ndan nleng ai amyu rai tim, ya htawm hpang de gaw nanhte galu kaba mayat maya gumja gumhpra law htam wa, sut su nga mai chye chyang kung hpan gumring gumrat,sumnung shingdi teng man kang ka,sadi sakha, nden marai,share shagan magrau grang let masha law law ni hpe lam chye woi awn ai, amyu byin tai wa na manit dai law.
Sara Kaba hpe shagrau shaa ai lam:
Kachin Literature hte Dicttionary gyin shalat ya ai majaw English Hkawhkam George V gaw ,Kaiser-i-hind ngu ai Ja dazik hte shagrau lekmat ,Rangoon Govenor wa Harcourt Burtler wa mung gumhpraw ban hte shagrau lekmat,Lashio Ayebeng H.A Thornton wa mung,RS.500 hte sanat kumhpa jaw shagrau ai lam labau hta galaw lai wa sai.1915,DEC .22 hta e Namhkam sasana nta e,Sara Seng Li,Sara Lashi Naw ni hpe shaga la nna Kachin ni kaw sasana sa galaw ai 25 ning hpring Gumhpraw Jubeli kaji galaw ai hta Sara Lashi Naw gaw Sara Hanson hpe Gup Du Ru kumhpa jaw sai.Sara kaba Hanson gaw shi n gup ai sha New York mare na madun gawk htingnu e tawn da ya na re.Kachin ni USA du ai shaloi mu lu hkra tawn da ya na nga nna hkap la sai re.Shi hpe chyeju dum,myit dum ai hku nn Manmaw Roberts Sasana Wang e,Hanson Hka Htung langai mi galaw da sai.Ya ten hta dai hka htung gaw Manmaw Ginwang rung maku kaw re.Yawng a matu grai akyu rawng ai ntsin hpe htai hka htung kaw nna lu mai ai. IDPs ni dai hka htung na ntsin hte jai lang nga ma ai.Sin Lum Pangmu mare hta mung Hanson Masat Nawku Htingnu gaw gap tawn sai.Ya ten hta Majan nhpan byin mat ai majaw kasi katsang she rai mat sai.Mung pyaw ai shani bai gaw shatsawm la ga.
American Mungdan,Oakland,Nabraska mungdaw e Sara Kaba a lup dinng lup wa hta shakap da ai ga si ni gaw- Ola Hanson,June 25,1864-Oct.17,1929; Missionary to the Kachins in Burma 1890-1929 ngu ka masat da ai.Ya dai ni gaw mau hpa Karai a chyeju hta anhte Kachin ni mung USA de KBC Church ni hpe bai gaw de lu saga ai re.KBC Buga hpung 11 du hkra rawt jat wa saga ai hta Taxes Mungdaw ,Huston Myo Kaba hta mung Sara Kaba Hanson a mying shing teng hte Hanson KBC hpe May ,5, 2013 kaw nna Hung de hpang sai re.Ya ten hta Sara Dure Zau Hkawng ( Amu Madu = KBC, USA ) hte Hpung Kongsi ni woi awn ai hte Hpung masha ni lam shagu hta grai rawt jat su hprawng wa sai hpe mu mada lu nga ai law.
by-Lagwi Kasha, Ref.KBC Labau Laika
Shi gaw Sweden Mung e nga ai,Sweden masha re ai, Asak 16 ning ten hta America Mung Behtel ngu ai Chyum Laika Jawng sa lung awng pru ai wa re.Colgate Dakkasu kaw nna shi hpe D.Litt Degree hpaji jan mau lu ai wa re.Sweden Laika,English Laika, German Laika, hte Hebre Laika ni hpe atsawm chye ai wa re.Dai ten hta Mungkan ga na amyu laili laika hpaji hpe janmau kaba gup la lu hkra re ai masha marai 4 sha naw nga ai hta Ola Hanson gaw yawng hta ram dik htum re.Ga amyu language 40 daram hpe mung chye ai lam labau hta tsun kajai da ai.American Hkalup Sasana Ginjaw de sumtsan sasana bungli gun hpai na matu shi nan hpyi shawn ai hte Dr.Frank Peterson hpung up galaw nga ai Minneapolis mare na Bethlehem Sweden Hkalup Hpung kaw,1890 hta Hpung Up ta mara aya dang la ai .
1890 Dec.22 hta Manmaw du,1895 hta Kachin Laika galaw ngut sai, 1926 Aug. 11 hta Kachin Chyum Laika galaw shangut sai.
1927 March 27 hta Manmaw e galaw ai Sasana shang 50 ning hpring Ja Jubeli hta Sarakaba Damau Naw a lata e ap ya sai. Sara Kaba Ola Hanson anhte Kachin myu sha ni hpe chyum laika ap ya ai shaloi tsun ai ga gaw- Mungkan hta amyu 12000 nga ai hta amyu 480 ni gaw Karai Kasang a Chyoipra ai Chyum Laika ni lu la sai rai. Nanhte ni mung ya kaw nna gaw,Chyoipra ai Chyum laika lu la ai amyu masha byin tai manit sai law.Nanhte ndai Karai Kasang a Chyoipra ai Chyumlaika hpe hkap la nhtawm hkan sa,madat mara nga yang gaw ,ndai Karai Kasang a Chyoipra ai Chyum laika hta rawng ai hte mare ,Karai Kasang kaw na tsaw ra matsan dum ai Chyeju,htani hta na nhtum nwai ai asak wenyi,sut gan hpaji byeng ya lam hte ,nanhte ya yang kaji kadun, nchye nchyang, n kung n hpan, matsan mayan rai ndan nleng ai amyu rai tim, ya htawm hpang de gaw nanhte galu kaba mayat maya gumja gumhpra law htam wa, sut su nga mai chye chyang kung hpan gumring gumrat,sumnung shingdi teng man kang ka,sadi sakha, nden marai,share shagan magrau grang let masha law law ni hpe lam chye woi awn ai, amyu byin tai wa na manit dai law.
Sara Kaba hpe shagrau shaa ai lam:
Kachin Literature hte Dicttionary gyin shalat ya ai majaw English Hkawhkam George V gaw ,Kaiser-i-hind ngu ai Ja dazik hte shagrau lekmat ,Rangoon Govenor wa Harcourt Burtler wa mung gumhpraw ban hte shagrau lekmat,Lashio Ayebeng H.A Thornton wa mung,RS.500 hte sanat kumhpa jaw shagrau ai lam labau hta galaw lai wa sai.1915,DEC .22 hta e Namhkam sasana nta e,Sara Seng Li,Sara Lashi Naw ni hpe shaga la nna Kachin ni kaw sasana sa galaw ai 25 ning hpring Gumhpraw Jubeli kaji galaw ai hta Sara Lashi Naw gaw Sara Hanson hpe Gup Du Ru kumhpa jaw sai.Sara kaba Hanson gaw shi n gup ai sha New York mare na madun gawk htingnu e tawn da ya na re.Kachin ni USA du ai shaloi mu lu hkra tawn da ya na nga nna hkap la sai re.Shi hpe chyeju dum,myit dum ai hku nn Manmaw Roberts Sasana Wang e,Hanson Hka Htung langai mi galaw da sai.Ya ten hta dai hka htung gaw Manmaw Ginwang rung maku kaw re.Yawng a matu grai akyu rawng ai ntsin hpe htai hka htung kaw nna lu mai ai. IDPs ni dai hka htung na ntsin hte jai lang nga ma ai.Sin Lum Pangmu mare hta mung Hanson Masat Nawku Htingnu gaw gap tawn sai.Ya ten hta Majan nhpan byin mat ai majaw kasi katsang she rai mat sai.Mung pyaw ai shani bai gaw shatsawm la ga.
American Mungdan,Oakland,Nabraska mungdaw e Sara Kaba a lup dinng lup wa hta shakap da ai ga si ni gaw- Ola Hanson,June 25,1864-Oct.17,1929; Missionary to the Kachins in Burma 1890-1929 ngu ka masat da ai.Ya dai ni gaw mau hpa Karai a chyeju hta anhte Kachin ni mung USA de KBC Church ni hpe bai gaw de lu saga ai re.KBC Buga hpung 11 du hkra rawt jat wa saga ai hta Taxes Mungdaw ,Huston Myo Kaba hta mung Sara Kaba Hanson a mying shing teng hte Hanson KBC hpe May ,5, 2013 kaw nna Hung de hpang sai re.Ya ten hta Sara Dure Zau Hkawng ( Amu Madu = KBC, USA ) hte Hpung Kongsi ni woi awn ai hte Hpung masha ni lam shagu hta grai rawt jat su hprawng wa sai hpe mu mada lu nga ai law.
by-Lagwi Kasha, Ref.KBC Labau Laika


text:
Chyum Mungga Daw (1) - (Npawt Nhpang 2: 7-9, 3:1-7)
Ya hti na gaw, Npawt Nhpang Laika hta na rai nga ai.
Madu Karai Kasang gaw, aga hta na ga yun hte shinggyim hkrang shachyaw wu ai rai nna, dai masha a ladi hta hkrung nga ai nsoi nsa kawut bang ya ai: shaloi shinggyim masha gaw hkrung nga ai nsa wenyi rawng ai masha tai wa sai. Dai hpang Madu Karai Kasang gaw, sinpraw maga na Edin ngu ai shara e, sun langai mi hkai lajang da wu ai: dai kaw e, shi shachyaw ai shinggyim masha hpe nga shangun da wu ai.
Ya Madu Karai Kasang gaw yu tsawm ai hte, sha na matu mai kaja ai hpun amyu myu hpe, ga hta na tu shangun ai: dai sun ka-ang e, asak jahkrung jaw ai hpun hte, kaja ai hte n kaja ai hpe chye ginhka shangun ai hpun mung tu nga ai.
Ya lapu gaw, Madu Karai Kasang hpan da ai dusat nhprang mahkra hta hpaji grau rawng nga ai. Dai lapu gaw shawng na numsha hpe, ndai sun hta tu ai hpun mahkra hta na, nan n sha lu na myit dai, nga nna Karai Kasang kaja wa tsun sani? ngu nna Ewa hpe san wu ai. Shaloi dai numsha gaw, ndai sun hta tu ai hpun ni a asi hpe an sha lu ga ai, rai timung, nan si ai n hkrum myit ga, sun a ka-ang e tu ai hpun a asi hpe nan n sha lu na myit dai; dai hpe mung hkum hkra mu, nga nna Karai Kasang tsun da nu ai, ngu nna lapu hpe htan ya wu ai. Dai rai nna lapu gaw, nan kaja wa teng teng n si na myit dai. Dai namsi hpe sha ai nhtoi hta, nan a myi hpaw nna, kaja ai hte n kaja ai hpe chye ginhka na ra ai majaw, Karai Kasang zawn nan tai wa na marin dai; kaja wa Karai Kasang dai lam hpe chye chyalu rai nga ai, ngu nna dai numsha hpe tsun wu ai. Shaloi, hpun dai gaw sha na matu mai kaja nga ai mung, mada yu ai shaloi tsawm la ai hpe mung, hpaji lu la na matu masha ra sharawng ai hpun rai nga ai hpe mung, dai numsha mu jang, dai hpun hta na asi di sha wu ai: madu wa hpe mung shi agaw jaw wu ai rai nna, Adam mung sha wu ai. Dai shaloi shan lahkawng a myi hpaw wa nna, singgu krin rai nga ma ai hpe dum chye ma ai. Dai rai nna, shan gaw lakum lap chywi matut nna, tinang a matu dangpai galaw ma ai.
Ya hti ai gaw, Karai Kasang a Mungga rai nga ai.
Chyum Mungga Daw (2) - (Roma 5: 12-19)
Ya hti na gaw, Roma masha ni hpang de San Pawlu shagun dat ai Laika hta na rai nga ai.
Hpunau ni e, Masha langai mi a jaw e, shut hpyit mara mungkan ga e shang wa nna, mara a majaw si hkrung si htan shang nang wa ai hte maren, masha yawng mayawng mara kap nga ma ai majaw, nlang kaw e si hkrung si htan du bang wa sai. Mawshe a htung dingsa garai n nga yang, shut hpyit mara mungkan ga e nga nga sai; rai timung tara n da ai laman e mara shagun ai n nga ai. Ngai tsun mayu ai gaw, Adam shut hpyit kau sai majaw, tara tawt lai ai amu n galaw ai ni a ntsa e pyi, Adam kaw nna Mawshe a prat du hkra, si hkrung si htan up hkang nga sai. Adam gaw, “Du Na Ra ai Wa” a kumla rai nga ai.
Rai timung, chyeju kumhpa lam gaw, tara tawt lai ai zawn nrai; hpa majaw nga yang marai langai mi a jaw e, yawng mayawng si mat sayang gaw, Yesu Hkristu ngu ai masha langai mi a marang e, Karai Kasang a chyeju ningsang gaw, masha lanlak a matu grau nna law htam wa sai rai nga ai.
Bai, dai chyeju kumhpa gaw, marai langai mi galaw ai shut hpyit mara hte grai shai nga ai; kaning rai nme nga yang, tara tawt lai ai amu langai mi a jaw e, tara jeyang nhtawm, daw dan ai lam byin pru sai. Ya e, tara tawt lai ai amu law law galaw ai hpang, ding hpring la lu hkra chyeju kumhpa pru wa sai.
Dai hta kaga, marai langai mi tara tawt lai ai amu a majaw si hkrung si htan up hkang nga sayang gaw, n taw n tsang ai chyeju ningsang hte, ding hpring shangun ai kumhpa hpe hkam la sai ni gaw, Yesu Hkristu ngu ai wa langai mi a marang e grau nna asak hkrung ai hte up hkang nga na mara ai. Dai rai nna, tara tawt lai ai amu langai mi a majaw, masha yawng hte gaw daw dan ai hkrum ma ai hte maren, ding hpring ai amu langai mi a jaw e, masha yawng mayawng ding hpring wa lu nna, asak sumdan lu la manu ai. Masha langai mi a n madat mara ai a majaw, nlang hte gaw mara kap ai ni tai wa sai hte maren, marai langai mi a madat mara ai lam a majaw, masha lanlak ding hpring ai ni tai lu na mara ai.
Ya hti ai gaw, Karai Kasang a Mungga rai nga ai.
Kabu Gara Shiga - (Mahte 4:1-11)
Ya hti na gaw, Mahte a Laika hta na Kabu Gara Shiga rai nga ai.
Nat e gung lau ai hkrum na matu, dai Wenyi gaw Yesu hpe nam mali de woi sa wu ai. Ya, nhtoi mali shi ya, shana mali shi na tup, Yesu lusha gam ai hpang, kawsi hkrum nga ai. Shaloi dai gung lau ai wa shi kaw du nna, Nang Karai Kasang a Kasha rai yang gaw, ndai nlung ni hpe Muk tai mu ga, nga nna hkang dat u, ngu wu ai. Yesu chyawm gaw, Masha gaw muk hte sha hkrung nga lu ai n rai; Karai Kasang a n-gup hta na pru ai mungga mahkra hte mung hkrung nga lu ai, nga nna ka da ai, ngu nna nat hpe htan ya wu ai.
Shaloi nat gaw dai chyoi pra ai mare de Yesu hpe woi sa nna, nawku htingnu a nchyun e shadun da nhtawm, Nang Karai Kasang a Kasha rai yang gaw, na a hkum hpe le de jahkrat dat u; kaning rai nme law, nlung hta, na a lagaw n ahtu u ga, na a matu shi a lamu kasa ni hpe hkang da nna, shanhte a lata hta nang hpe pawn la na mara ai, nga nna Chyum Laika hta ka da ai, ngu nna tsun wu ai. Yesu gaw, Na a Madu Karai Kasang hpe nang chyam yu lu na n rai, nga nna ka da ai ga mung Chyum Laika hta rawng nga ai, ngu nna nat hpe htan ya wu ai.
Bai, dai gung lau ai nat gaw, nachying tsaw ai bum ntsa de Yesu hpe woi lung nna, mungkan ga mungdan yawng mayawng hte, de a arawng sadang mahkra hpe madun dan nhtawm, Nang dingnyawm nna ngai hpe nawku yang gaw, ndai yawng mayawng hte hpe, ngai nang hpe jaw na we ai, ngu wu ai. Shaloi, Yesu gaw, Satan e, pru mat wa su; na a Madu Karai Kasang hpe nang nawku lu na rai nna, shi hpe chyu sha daw jau lu na ndai, nga nna Chyum Laika hta ka da ai, ngu nna shi hpe htan wu ai. Shaloi dai nat pru mat wa ai hte, lamu kasa ni Yesu hpe sa galaw daw ma ai.
Ya hti ai gaw, Madu a Kabu Gara shiga rai nga ai.


text:
Dingda America mungdan langai rai nga ai Colombia mungdan de sa du gawan na Wa Sarabyin Francis a hkrun lam laman, tara ai matu sak kau hkrum lai wa sai Clombia Saradaw Jesus Emilio Jaramillo Monsalve hte Jau Pedro Ramirez Ramos yan hpe alu ai masha dang da na re nga ai. September shata praw 8 ya, Villavicencio ngu ai mare shawa pa hta galaw na missa hkungga hta rai na re nga ai.
Ka ni nang hpam dut hpaga galaw lam ni grai dam lada ai masa byin pru nga ai Colombia mungdan hta sasana galaw nna nawku hpung atsawm sha da hpran tsap lu hkra galaw lai wa ai gaw saradaw Jaramillo a chyeju rai nga ai. Saradaw Jaramillo gaw 1989 ning hta sinat hpai ai masha uhpung mi a rim woi mat wa ai hpe hkrum lai wa ai, de a hpang shani Bogota mare a sin praw maga Kilometer 800 jan tsan ai shara hta, baw hta sinat hkang 4 hte rai saradaw si taw nga ai hpe mu ai.
Jau Pedro Ramirez Ramos gaw 1948 ning Colombia mungdan dinghku majan nnan byin hpang wa ai aten sat kau hkrum lai wa ai. Shi a hpung masha ni hpe shakram da nna pru mat wa matu tsun ai hpe ning dang nga ai majaw hpyen hpung ni nawku jawng chying hka adum grawp nna shang bang wa ai hte, sinat laknak ni makoi zing da ai ngu mara shagun nna April shata 10 ya shani shi hpe sat kau lai wa ma ai rai nga ai.
Wa Sarabyin kaw nna ya du wa na September praw 6 ya kaw nna 11 ya du hkra Colombia mungdan de sa du gawn na lajang nga ai rai nga ai hte Wa Sarabyin sa du gawn na Colombia mare 4 hta Jau Pedro Ramirez Ramos sganu lai wa ai Bogota mung lawm nga ai, nga nna Vatican radio kaw nna shana dat ma ai.
Source: Vatican Radio


text:
Jinghpaw Wunpawng sha ni a lam hpe, Dr. Ola Hanson ka da ai hta, "The Kachins have never been slaves, and were never tributary to anyone — Jinghpaw ni gaw kade a mayam mung n tai yu ai amyu; kadai hpe mung hkanse n bang yu ai amyu re," nga nna ka da ai lam gaw, daini dai labau malap kau sana kun? Mungshawa ni chyawm gaw, Myen hte tsep kawp n kam pawng sai lam kahtap san shara n nga na sai. Myit yu na lam langai gaw, myit kraw kata e sha rawng nna n ngut ai; ta tut mung naw shakut ra ai. Mungsang sat lawat mung naw htuk manu ra ai. "U a htuk tim ndan a nhtuk" nga ai ga malai hpe mung naw sawn shalawm ra nga mali ai.
Mungshawa a kraw lawang hpe sawk manaw yu ngut ai hpang, KIO ningbaw ningla ni a kraw lawang hpe mung sawk manaw yu ging nga ga ai. Mungshawa gaw KIO hpe masin n du dum, myit n krem dum taw nga sai. Myen hte bawngban hpawng galaw na shiga pru wa ai hte rau, gasat gala woi jahkring nna, moi na hte hpawk sha mayam bai woi yam taw nga na hpe shagri pyi madawn na daram tsang makran taw nga sai. 17 ning gasat gala jahkring ai laman, mungshawa ni a sutmasa, hpaji masa, nga sat nga sa rawt tsaw jat wa ai lam hpa n nga ai sha, Jinghpaw mung na sut rai nhprang ni sha akrin atsai di kau ya hkrum ai; lamu ga yi sun hkauna yawng kashun madu la kau ya hkrum ai; lawu mung de na jahtawng n htu ai ni kaput lung wa nna, masha jahpan hte kaput shamyit magap kau ai hkrum sai. Miwa lauban ni htim kaput nna, Jinghpaw a ginru ginsa hte nga lu nga sha masa yawng shanut mat ai. Ya byin nga ai majan mung, Miwa hte bogyoke ni a kan wang manghkang a ninghkan nan rai nga ai. Tsimyam tsindam hte roi rip nat sat hkrum ai gaw Jinghpaw Wunpawng sha ni sha rai nga ai. Mungshawa ni gaw, 17 ning laman e, KIO magam gun masha lachyawk mi a tinggyeng sut masa kaji kajaw htuk manu wa nna, mungshawa hte dapshawa ni matsan chyaren hkrum sha nga ai hta n-ga, mungdan sut nhprang krin tsai mat wa ai hpe nachying myit machyi ai lam rai nga malu ai.
KIO ningbaw ningla ni a kraw kata e, Myen wa a masu hkalem ga hkap la nna, mungshawa hpe mayam naw woi tai na myit masa n rawng nga ai lam chyawm gaw, hpa kam shut shara n nga ai, ngu mayu ai. Rai tim, KIO gaw mungkan a man e dan dawng ai mungmasa hpung langai rai nga sai. KIO a npu e, mungkan hta dan dawng kajai gumhkawng ai share shagan hpyendap KIA mung adan aleng rai nga ai. KIO hte mungshawa gaw, hka hte nga zawn hkum shan langai rai nga ai. KIO gaw Jinghpaw Wunpawng mungshawa zaw nawng a ntsa, asak hta grau sadi dung lit la ra nga ai zawn, mungshawa ni mung KIO a ntsa ngang kang ai kamhpa tsawra myit hte sadi dung madi shadaw ra nga ai. Mungshawa hta shamyet nna KIO n-gun kaba wa ai zawn, KIO a woi awn ai hku hkan sa yang chyu sha awng padang lu la na ga ai.
KIO a zai ladat pandung gaw, ninggam langai hpang langai (step by step systematical stradegy) masa rai ra nga ai hpe mungshawa ni hku nna myit tau chye na ya ai rai yang, hpa manghkang n nga na re, ngu kam ai. Ning mi nga tim, ya ten mungshawa ni KIO hpe gasat gala n jahkring na matu jawm marawn nga ai nsen ni chyawm gaw, shut ai ngu n tsun lu ai; shadum dingyang, sadi jaw dingyang, hkrap madai dan dingyang re ai lachyum hku ang nga ai. Kraw lawang hpaw malang dan ai hku mung rai nga ai. N nga mat sai KIO Ningbaw Kaba Maran Brang Seng a mungga hta, gawdin htawng ai wa gaw, goal de hkre lup htawng bang mayu ai raitim, dingbai dingna law law hpe naw koi yen ra ai ninghkan, pai de, hkra de, makau de, shingdu de, amyu myu hku hpyen wa hpe shachyai shawam kau nna, hpang jahtum e, lai n li re ai shaloi she, goal ang ang de sun! di htawng bang kau ai zai ladat ni shaleng dan lai wa sai re. Ndai daram nga jang "Soi" ngu ai gaw palin re hpe chye htai la na saga ai.
Myen hte n mai pawng sai lam gaw, KIO ningbaw ni grau hprang chyalu rai sai hpe kam shut shara n nga ai ngu mu ai. Ta tut hta mung hkyen shajin ai lam nga chyalu re ngu kam ai. Jinghpaw Wunpawng sha ni gaw hkwi lu hkwi sha zai ladat, jaugawng gawng ai zai ladat hta kung kyang ai amyu re. Hka kata na nga hkwi na rai yang, machyi shim sha-up ai zai ladat lang chye ga ai. Mahkam hkam yang, sha-it hkap yang, maiwang jawm yang, zai ladat amyu myu shaw ra ai. Amyu sha ni a awng padang shadip jahpang lu la na matu gaw, lahta na zai ladat ni hta grau kaba ai zai ladat lang na chyalu rai nga ai. Dai zai ladat hpe jum tek hpareng nga ai gaw, KIO re hpe chye na ra ai. KIO a sat lawat ntsa masin n du dum ai akyang hpe mara hku n mu ai zawn, KIO a mungmasa shamu shamawt ai ninggam, hpyen masa shamu shamawt ai ninggam ni gaw, hpyang ai ngu n tsun lu ai madang hta du nga sai.
Lahta na lam ni mahkra a ntsa, ahkyak hta ahkyak dik ai lam chyawm gaw kaga n rai, anhte kade mi zet dum, kung dum, ram dum tim, Karai Kasang n lawm yang kaman sha rai nga ai. Myen Asuya hta grau grau hkik hkam n-gun rawng ai mungdan asuya ni, anhte a myi npu e sha agrawp kadawng mat ai sakse law law nga nga sai. Mungkan labau hta hkik hkam dik ai Roman Empire sum agrawp mat ai gaw, hpa majaw rai ta? Karai Kasang hte tsan gang mat wa ai majaw rai nga ai hpe labau hta mu lu nga ai.
Dai re majaw, KIO ni, KIA ni, mungshawa ji nban ni, hpung woi ni, sut hpaga la ni, hpaji munu ni, yi sun hkauna masha ni, tara kasa ni, tsi hpaji munu ni, ramma ni, shayi hkawnjet ni, dinghku num dinghku la ni, nu num ni, wa la ni, buga mungdan e shanu nga ai ni, maigan sumtsan du nga ai ni, hpyen majan ginra e lit la nga ai ni, yawng hte gaw, chyahtum chyalai n-gun rawng ai Yehowa Karai Kasang hpe myit masin, kraw lawang, myit mang mahkra hte kamhpa shamyet shanat hkrit hkungga let, hkawm sa asak hkrung lu ai rai yang, awng padang gaw anhte a man e du nga sai, ngu ai hpe myit dik myit hkut ra nga ga ai.
Ndai lang na majan gaw, mauhpa laklai nga ai lam yawng mung mu chye lu saga ai re. Sinlum Pangmu mare, Hanson Masat Nawku Htingnu kata na dung lahkum ni agrawp ju nna shat shadu sha ai, wan kra ai, nawku htingnu kata awu asin di da ai Myen hpyen ni hpe KIA hpyenla ni n du dep lu ai laman, nam na lagat wunawng e jawm nna, agying agang tsimyam hkrum sha ai sha n-ga, tsawmra mi si ai du hkra byin lai wa sai lam mung mauhpa langai rai nga ai. "Ntap bum" hpe "N tat bum" ngu amying shingteng pyi galai kau ra ai lam mung, law la ai Myen hpyen ni htim lung wa yang, Shanglawt hpyenla ni masum mali hte sha gap sharu kau kau di lu nga ai. Shanglawt Brang ni byin nna n rai; Karai Kasang nan gasat karum ya nga ai. Gasat poi byin wa shagu, Shanglawt Hpyenla ni hpang maga, n chye ai masha n-gun ni gasat karum ya ya sha arai nga ai hpe sakse hkam dan ai mung yawng na lu saga ai.
1948 ning May shata (14) ya shani, Israel mungdan shanglawt lu ai hte rau, shanhte hta n-gun htam hkying mun grau kaba ai Arab ni jawm shinggrup htim gasat bang wa sai. Dai ten Israel ni hta gasat nbung li masum hte hpyen n-gun 300 sha naw lu ai. Raitim ta tut gasat gala byin wa ai shaloi, Israel ni hpang maga, n chye ai hpyen luksuk kaba ni gasat karum ya nga ai gaw, myit le le ai n rai; lamu ganghkau kaw nna jak shagan hte nan sakse pra pra mu mada nga ai majaw, Karai Kasang a mau hpa magam bungli hpe chye lu nga ai.
Yehowa Karai Kasang chyu sha chyahtum chyalai n-gun rawng ai wa rai nga ai. Mungmasa ga ngau hku tsun yang, Mungshawa a madi shadaw n lu ai mungmasa wuhpung gaw sum na chyalu rai nga ai zawn, makam masham masa hku tsun ga nga yang mung, Karai n lawm ai magam amu mahkra gaw kaman lila sha rai nga ai. Jinghpaw Wunpawng sha ni hpe Karai Kasang karum ya nga ai gaw, adan aleng rai nga ai. Karai Kasang hte nhtan n shai hkra sadi sahka ra nga ai. Karai Kasang hte rau sha rai nga yang, myit kaji na lam n nga ai. "ANHTE A AWNG PADANG, YEHOWA KARAI KASANG" rai nga ai law....
Watsat Hku Chyingtek


text:
JINGHPAW WUNPAWNG MYUSHA NI DAINI NA TEN HTA MAIGAN MUNGDAN SHARA SHAGU DE CHYAM BRA MAYAT MAYA NGA SAI LAM HPE NANG NGAI MUCHYE LU NGA SAI RE.
Ni nawn ai hting bu mung dan HTAILAND,SINGAPORE,MALAYSIA HTE INDIA,MIWA MUNGDAN, ni hta law malawng du hkawm nga ma ai.
Lam amyu myu a majaw ndai hting bu mung dan de du hkawm nga ai hta sha n ga nna grau nna
tsan gang ai sum tsan mungdan kaba USA,AUSTRALIA,ENGLAND,DENMARK,JAPAN,NOWAY,SWEDEN,CANADA hte mungkan ting chyam bra nga sai re.
ndai zawn nga pra hkawm nga sai myu shani a lam hta na Malaysia du Jinghpaw wunpawng myu sha ni a Hkungran poi,
Mayaw hting gaw de sa wa ai lam ni hpe ngai laika ka ai wa mu hkrum ai lam kadun myi tang madun mayu nngai.
Malaysia mungdan de sadu ai Jinghpaw wunpawng myu sha ni gaw shawng daw e sak ram ai ram ma kaji, brang ram. hkawn ram ni grau law ai hpe mu lu ai,
1995 ning hte 2003 ning du hkra gaw gaw, hpung lam ,myu sha lam,lam shagu hta ram ma shayi shadang sha ni woi awn nga ma ai.
1990 ning jan kawn 1996 ning ram hkan e gaw 3ning ram hta pyi hkung ran poi langai myi pyi nlu lawm ga ai.
2000 ning kaw nna chyawm gaw laning myi hta kalang ram hkung ran poi lu lawm ga sai,Rai tim jinghpaw num hte mai gan myu ni a hkung ran poi she law malawng re hpe mu lu ai.
2003 ning jan daw de kaw nna gaw shata 6 ram hta lang myi Wunpawng myu sha ni a hkung ran poi hpe hkristan htung hte hkrak rai galaw lai wa sai lam mu lu ai.
2005 ning jan kaw nna gaw buga de na du sa ai ram ma shayi shadang sha ni hte sak kung kanu kawa hpu nau ni mung law wa sai,myusha jahpan mung 1500 jan ram rai wa sai.Hkristan hting gaw de ai lam mung shata myi hta hting gaw langai ram hkung ran poi galaw lu sai lam mu lu nga ai.
2006 ning daw kawn gaw Tsin yam hte mai gan mung dan de lahkam sa wa ai lam a majaw JPWP myusha ni Malaysia de du shang wa ai mung law wa sai .myu sha jahpan 2000 jan de rai wa sai hte maren bat shagu ngu na ram hkung ran poi nga wa sai hku re.
2007 ning hte daining ning gaw World record ngu tsun na daram hkung ran poi law dik shaning re lam ,KLCB,MCF na Pastor sara num Kaba Dr.Winni Zan hta tsun lai wa yu sai,Hkung ran poi shang na hting gaw ni nau law ai majaw tau nau nna Naw ku jawng hkan Book,Galaw da ra ai lam chye lu ai.Laban bat myi hta 2 lang jahpawt daw, shana daw di nna hkung ran ya ra wa sai lam chye lu ai,ndai gaw MCF ,Myanmar ,christian Fellow ship kaw sha naw re,Dai kaw mung Jing hpa sara num woi awn ai hte maren JINGHPAW Wunpawng hkungran poi lamang gaw grau law dik re.
Dai sha n ga Naw ku jawng shagu mung hkung ran poi lanang bat shagu nga ai hpe chye lu ai,MKBC,Malaysia Kachin Baptist Church,Rawang Naw ku hpawng,Lisu Naw ku hpawng,Kahtawlik Naw ku hp
awng ndai shara hkan e mung bat shagu ngu na ram poi lamang ni nga ai hku re,Nkau mi naw ku jawng kaw nlu hkung ran tim nta hkan sara ni hpe shaga nna kyu hpyi lamang hku nna hkung ran poi galaw ai lam mung nga ai.Wajau ni sadu gawan ai ten hta hpu nau Kahtaw lik hpung ni Lang ta hting gaw 7,8 hkung ran ai lam mung nga ai hpe mu lu ai,
hkung ran poi lamang ni galaw ngut sai hte maren mayat maya lam mung ding grin re hpe mu lu ai.Dai ning kaw nna gaw jinghpaw Wunpawng makaji ni law wa sai hte maren,Tsin yam ni a matu mashalet jawng mung nga wa sai lam chye lu ai.Tsin yam mashalet jawng na Sara num nhkum lulu tsun ai hku nga yang ma kaji 200 jan r
am hpe jawng gawk gin ra shara 2 di nna hpaji sharin ya nga sai lam chye lu ai.Ma kaji law wa sai hte maren ap nawng na sara sara ma ni mung ra wa sai lam chye lu ai.jinghpaw laili laika sharin ya na sara/ma mung ra nga ai lam chye lu ai.


text:
Ya aten gaw, Myitkyina hte Manmaw kaw na Myen Hpyen Nbungli Daru ni
hpe mung hkyak hkyak nan wa htim gasat lu yang kaja na re.
Bai nna Miwa ni kaw na Tear Gas ( Myiprwi Bom) ni hpe mari lang let
Wunawng Wuwa hte lung wa ai Myen Hpyenla ni a lapran de gap bun yang
mung kaja na re ngu, ngai mu mada ai lam ni hpe ka shana dat ai yaw.
Ngai mung akyu hpyi garum nga nngai.
Hpawt ni kaw nna gaw ngai hkum nan tatut hkawm sa galaw ra sai lam hpe
shana dat ai yaw. Nye a matu mung bai akyu hpyi garum ya marit yaw.
Chyeju kaba sai.
Ndai lam ni hpe seng ang ai de lawan ladan tsun ya rit le. Ngai tsun
dan na matu yak taw ai majaw re yaw. Karai Kasang shaman ya u ga.
By/Peter


text:
Uma Jinghpaw Wunpawng mundan kaw shanu nga ai, anhte Jinghpaw Wunpawng amyu sha
ni a lam hpe yu dat ai shaloi, ndai lamu ga ni gaw, Anhte Jinghpaw Wunpawng amyu sha ni, mungkan ntsa kaw nga pra paw ai kaw nna,ndai shara ni hpe madu let nga lai wa sai lam hpe chyi wa ni a labau joi wa ga ni hta sakse sakgan hte nga lai wa sai. Ndai ga gaw, anhte
amyu ni madu ai lamu ga nan re.
Ya yang ten hta Myen munghkawm mung nga nna, Myen ni hte rau nga ai. Moi gaw, anhte laksan nga ai kaw nna, manang ni a n pu kaw, n myit mada ai sha rawng nga katut sai. Tinang mungdan awmdawm shanglawt bai la na matu shakut nga ai ten re. (Myen ni hte bawng nga ai kaw, Jinghpaw mungdaw ngu shamying ai ten rai nga ai.) Ndai UMA GINDAI Jinghpaw mung kaw shanu nga ai Jinghpaw Wunpawng amyu sha ni a ahkaw ahkang hpe anhte ni yu yu ga. 1. Mung masa galaw na ahkaw ahkang n nga ai.mung masa lam tsun shaga na ahkaw ahkang n nga ai. Mung masa galaw yang, tsun shaga yang mara jaw ai.
2. Makam masham lam hta wanglu wang lang galaw kam sham na ahkang n nga ai.
3. Tinang htunghkring hpe wanglu wanglang n mai galaw ai.(manau shadung baw kau ya
ai madang kaw du ai.)
4. Shinggyim ahkaw ahkang ngu ai n nga ai. (Myen hpyen la ni anhte amyu ni hpe lang hte
lang sat nat ai. Tinang amyu shayi ni hpe roirip ai.)
5. Tinang amyu sha ni a laili laika sharin na ahkang n nga ai.Tinang laksan jawng hpaw
nna, sharin na ahkang n nga ai.
6. Wanglu wanglang hkawm sa na ahkang dut dang ai.
7. Tinang lu da ai sutgan, dum nta, sun hkauna, lamu ga ni hpe shim ai hku madu da na ahkang n nga ai. Tinang amyu sha ni madu da nna, galaw lu galaw sha nga ai sun hkauna,
ni hpe zing la kau ya sai. LIDO lam mayan na lamu ga hte mare buga ni hkauna ni yawng
zing la kau ya sai.
8. Tinang shanu nga ai buga hta tinang uphkang na ahkaw ahkang n nga ai. (Masha wa up
hkang ai n pu kaw nga ra ai.)
9. Tinang amyu ni shanu nga ai lamu ga ginra ni hpe makawp maga na ahkaw ahkang n nga
ai.
Ndai zawn dai ni na ten hta anhte Jinghpaw UMA GINDAI mungdan kata kaw nga ai anhte
amyu sha ni gaw, lu ang ai ahkaw ahkang ni hpe n lu ai majaw, asak hkrung nna, nga lu na yak nga ai.asak shim lam mung n nga ai.Shinggyim ahkaw ahkang hte seng nna, anhte mungdan kata kaw hpa baw byin nga a ni? Yu yu ga. KIA hpe myen ni gasat nga ai ten hta anhte amyu sha ni hpe shaning law law wa buga shara shagu kaw, roirip ai lam ni law
law rai nga ai. Mara kata (mara n lu ai kaw) sat kau ai, gayet ai, rim ai, gyit ai, Shangun sha ai, jan prang kaw shatsap nna, sat ai, rim nna, wan kaw wawn kau hkrum ai. Anhte amyu shayi ni hpe majoi roirip ai lam law law nga ai. Mare buga ni hpe wan nat kau ya ai.
Ndai lam ni law law hpe majan byin nga ai majaw, re ai nga tsun ma ai. KIA hpe n gun jaw ai majaw,garum ai majaw, matut mahkai ai majaw, ngu lam amyu myu hte mara tam nna, n dang tsun ai anhte amyu ni hpe sat ai. Htawng kaw rim bang ai, zinri lai wa sai.
1994 ning 2/24/ hta KIA hte gap hkat jahkring sai. Sat nat ai lam ni n nga na sai ngu mung masha ni myit mada ai. Raitim mung, shawa ni myit mada ai lam gaw n jaw mat ai.
Mungdan shara shagu de Myen hpyen la ni grau grau she du jat wa ai. Dai majaw, dai buga
masha ni gaw, dai hpyen la ni roi rip sha ai lam grau law wa ai.Hpakant buga shara kaw, KIA hpyen la hpyen pru ni hpe rim nna,majoi sat kau ai. Tara jeyang masu ai lam pyi n nga ai. Myen hpyen dap ni gap shangun ai. Buga shara shagu na tinang amyu shayi ni hpe
roirip ai lam law law hkrum sha nga ai. (Sakse gaw, Myen ngyi law law pru wa ai hpe yu yu ga.) Ndai zawn byin nga ding yang rai nga ai kaw e, 2001 ning March shata 20,21, ya hta anhte a KIA hpyen la marai 9 hte mung masha marai 2 hpe mara kata sha-ga la nna, zingri zingrat n htawm sat kau ya ai. 2006 ning,January shata praw 2 ya hta bai kalang mi KIA mu gun hpyenla marai 5 hpe nta kata kaw shang nna, gap sat nhtawm, moi mang hpe wan nat kau ya ai. Mung masha marai masum hpe mung zinri gap da a sai.Ya bai galang mi,.....ya shani, KIA hpyen la 13 hpe hpyen dap kaw nna rim la kau ya ai. Htawng bang da ya ai. Gap
hkat jahkring tim, anhte amyu sha ni a asak shim lam gaw, n nga ai.
Dai sha n ga, anhte amyu shayi ni hpe roi rip ai lam hta Putou buga de grau law wa ai. Myen ni,hpyen dap law law hpe Jinghpaw ni nga ai sha-ra de dat ai. Myen hpyen la ni gaw, anhte amyu shayi ni hpe majoi roirip ya ai. Ya Putau buga na, a-myu shayi ni law law gaw, Myen hpyen la ni roi ai hpe hkrit nna, Thai mungdan de hprawng du nga sai. Anhte amyu
ni hta shinggyim roi rip lam gaw, tsun ndang hkra katut sha nga ai. Jinghpaw ni a buga ni hpe shanhte ra ai hku zing la kau ya ai. Mare buga ni hpe mung shanhte ni ma ja htawt kau ya ai. (Mawhpawng mare hpe htawt kau ai.)Lamu ga ni hpe hpyen dap shara hkrai hkrai masat kau ya ai.Makam masham lam hte seng nna, anhte a mungdan rai ning-len, anhte amyu sha ni, Karai hpe nawku na nawku jawng hpe gap na lam hta ahkaw ahkang n
lu wa ai. Nawku jawng ngu shamying pyi n mai ai. Anhte amyu ni jung tawn ai udang masat ni hpe pyi baw kau ya na hkyen wa ai. Makam masham hte seng ai lamu ga ni hpe jahten na masing jahkrat ma ai. Shanhte a gawkngu ni rai yang, bukda nawku ai masha n nga ai shara kaw.Jinghpaw bum ga shagu gawkngu ni gap da ai. Htung-hkring labau hte seng nna, anhte amyu ni wanglu wanglang, n mai galaw ai. Manau shadung baw kau ya ai kaw du hkra galaw ya ai.Tinang a mungdan buga hta anhte amyu ni, Mung du galaw na ahkang n nga ai. Dai zawn mung uphkang lam hta n lu galaw ai majaw,anhte amyu ni a lamu ga ni hpe anhte makawp maga na ahkaw ahkang n nga ai. Shani shagu hpun kawa ni, hkashi hka nu
ni hten nga ai lam hpe mung anhte amyu ni makawp maga ai lam nlu galaw ai. Anhte mungdan lamu ga kaw e, hkyen lu hkyen sha na lam, galaw lu galaw sha na lam ni hta anhte ni dawdan galaw hparan lu ai lam n nga mat ai.
Hpakant ginra lung seng maw hpe yu yu ga. Lai mat sai ten hta ndai lamu ga ni hpe Kinsi
Du, Lai sai, N Jereng, Nja du ni shanu nga ai lamu ga ni re ai.Kinsi du ni uphkang madu da ai,anhte a Jinghpaw lamu ga rai nga ai. 1962 ning hta Newin asuya lung ai sha loi kaw nna, Myen ni zing la ai re. Prat hte prat anhte amyu ni madu uphkang sha lai sai. Lung
seng maw ni ya hpa baw byin nga sai kun? Lung seng buga bum ni yawng mat mat sai. Hkashi ni hten mat sai. Lamu ga ginra yawng hten mat sai. Ndai zawn bying nga
ai lam hpe tsun shaga na ahkaw ahkang n nga ai. Makawp maga lu ai lam n nga ai. Moi shawng de gaw lung seng maw kaw, lung seng htu mayu jang, anhte amyu ni kaw ahkaw ahkang hpyi ra ai.Ya gaw anhte amyu ni mahtang,Myen wa kaw ahkang hpyi nna,
she gumhpraw law law jaw nna she ahkang hpyi galaw ra ai.Ahkaw ahkang lam shagu gaw nhtang rai mat sai. Jinghpaw ni rai ninglen Jinghpaw mung hpe uphkang sha n mai mat ai. Putau,Mali hkrang wa lawng, Mali n mai wa lawng, Hogawng pang, Myitkyina hte Wanleng lam, Manmaw hte Sinli Sam mung, Hkrang hku,Nmai hku, Maru krung, Lashi krung Sadung Sama, hte Sinpraw hkran shara shagu gaw, Myen ni hte sha, seng mat ai. Jinghpaw ni
dawdan hparan lu ai lam n nga mat ai. Ndai zawn Jinghpaw ni gaw, lu da ai ahkaw ahkang ni yawng hpe tat kau nga sai.Ndai zawn rai nna, ndai ten hta anhte Jinghpaw Wunpawng amyu sha ni gaw, tinang amyu bawsang ni hpe mung, sat nat roi rip ai lam hkrum, tinang mungdan lamu ga ni mung jahten kau hkrum, lu ang ai ahkaw ahkang ni mung yawng hten mat wa rai nga saga ai. Ndai zawn byin ai lam ni gaw, anhte amyu ni hta shanglawt awmdawm ahkaw ahkang hten mat ai lam rai sai. Dai majaw, anhte amyu ni gaw, Shanglawt
Awmdawm ahkaw ahkang hpe gaw gap la ra sai. Anhte amyu ni lu ra ai ahkaw ahkang hte mungdan shanglawt lu la na matu gaw, dai ni anhte amyu sha ni yawng myit
hkrum mang rum ra sai. Amyu sha ni yawng a n gun hpe mahkawng la ra sai.Mungdan shinggan mungdan kata yawng kaw na n gun hpe kahkyin la ra sai. Masha n gun, hpaji n gun jagum hpraw n gun, ni yawng mahkawng la nna,anhte tat kau ai ahkaw ahkang ni
yawng hpe bai jawm gaw sharawt la ga. Anhte amyu ni lu ang ai ahkaw ahkang hte mungdan awmdawm bunghku hpe jawm gawgap la ga ngu nna yawng hpe lajin
dat ai.
Grai chyeju kaba sai. Anhte amyu sha ni hte rau, anhte a hpan Karai wa gaw tut rau rai nga u ga. Anhte a mungdan shanglawt la-wan lu u ga. Anhte amyu ni yawng lu ra ai ahkaw ahkang hte hpring zup ai amyu lakung ni tai wa u ga.
HKRAT SUM NGA SAI ANHTE JINGHPAW WUNPAWNG AMYU SHA NI A AHKAW
AHKANG HTE SHANGLAWT AWMDAWM BUNGHKU HPE BAI GAWGAP LA GA.
Myutsaw salum-langji u e pyen yu su


text:
View Full Version : read this
yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn
http://img20.imageshack.us/img20/1003/911goatsedh8.gif
This picture is a fake. I can prove it. They do not make jet planes that small.
vBulletin® v3.6.12, Copyright ©2000-2018, Jelsoft Enterprises Ltd.


text:
KNO NINGBAW KABA, (51) NING HPRING RAWT MALAN MUNGGA
Labels: Mung Masa Lam
26 comments:
- Anonymous said...
-
Labau kaw nna, KIO a rawt malan mungga byin pru wa ai re. KNO a mungga gaw, gara labau kaw nna byin pru wa ai rai?
- February 5, 2012 at 10:33 AM
- Anonymous said...
-
Lahta na myitsu wa/jan a comment hte maren sha KNO na labau gaw gara hku kun? Anhte wp myusha law malawng chye da ai gaw KIO/KIA ningbaw kaba Hpe sha chye ga ai law.
- February 5, 2012 at 2:34 PM
- Anonymous said...
-
KIO a lam gaw, labau rai nga ai. KIO ningbaw ngu ai gaw, labau hpe woiwan nga ai ningshawng wa rai sai. Labau ngu ai gaw,mung shawa ni a du, baw, asak, sai, salat hte arang ban,tawk kajang da ai share shagan ni a labau re. Kanu mungdan gaw rudi nna, kanu mungdan kaw, prat dingsa gring nga na labau re. Maigan kaw na, n gup hte mai sau kaw, ka lajang da ai labau gaw, kadai hpe gawn malai tai ya nga a ta? Jet ai myu tsaw myit hte mung shawa maga hta shanglawm ga.
- February 5, 2012 at 3:09 PM
- Masu woi hkrum ai UKA hpyen ma ding sa said...
- This comment has been removed by a blog administrator.
- February 5, 2012 at 4:44 PM
- Jatawng Naw said...
-
N chye yang zim nga ga! Hkau ni n chye ai lam ni mung grai naw nga ai law. Matut sawk sagawn yu ga!
Sutdu Bawm Wang La Raw daram myu tsaw myit rawng let pawngyawng myu sha ni matu myit ai lauban kadai mung nnga, nmu yu ai law. MYen mung kaw n mai nga hkra myen ni nau jep zingri ai majaw Thai mung de hprawng nga ra mat ai re. Company prat galai n nga kaw na, Jinghpaw myusha ni kaw na Lungseng hte lauban mying pru ai no.1 shawng re. KIO/KIA hpe mung gumhpraw n nan tam chye ai kaw nna lu ai hte garum nga ai slg wa re hpe chye lu ai.
KNO hpaw hpang ai lam gaw, shawng na KIO/KIA du slg ni myen hte gap hkat jahkring na myithkrum kau ai hpang e, salang myitsu law law hte bawngban jahkrum nna hpaw n htan dat ai lam re.Ya mung maigan du JW myitsu ni hte lam tam jahkrum let Myen hpyen ni hpe ninghkap n gun madun hpawng ni, UN rung ni, maigan kyithkai rung ni de laika shawn lam ni hpe galaw shakut nga ma ai law. Grau n na hpyen hprawng garum lam hte KIA/O ni hpe mung dangdi ai hte garum shakut ding yang rai nga ma ai hpe mung chye na ga.
N dai ten hta Pawngyawng Myusha lapran sumprat dawk ai lam n galaw ga! Jahte tam ya ai lam n galaw shut hkra sadi nga ga. Nang nlu garum tim, garum shakut nga ai ni hpe gaw shagrau ga! ngu ga saw dat ai.
- February 5, 2012 at 9:17 PM
- Anonymous said...
-
Jataw naw e nang gaw UKA hpyen la galaw na matu hkalem hkrum yu ga sai kun?
n hkrum ga shi yang zim sha nga u...
- February 5, 2012 at 9:29 PM
- hkridun said...
-
Ginrai na myu tsaw shang lawt hpyen la nkam nna zim sha shakut yu rai, nlu galaw jang mi masha wa hpe jahpyak ai nang hpe nlata ai mung ya na zawn na a ahkyang lai len a majaw rai na sai.UKA hpyen la nlu galaw nna pawt sharu hkawm ai Ala wa e
KIA/KIO hte KNO gaw myit mang ai lam gata lam maren sha re matsing da u,mungdan gata hta ndu dep ai kaw shinggan kaw dangdi dang dep shamu sha mawt lu na matu hpaw hpang ai wuhpung kaba re nang hkungga ra ai, ndai gaw nang tinggyeng a yaw shada ai lam nawng dang nna Du wa Bawm Wang La raw hpe mahta di, mungkan ting nga KNO hpe hkum jahpyak,yawng gaw amyu hpe tsawra nna dangdi dangdep let shakut nga ai hpe chye na da u.tinang byin mayu ai hpe maroi nni nna wuhpung yawng hpe shum jahpoi myit hkrum lam ngun jaw na lam,ngun byin ai ladat hpe tam nna hpaji jaw ai madang de sa ga.
- February 5, 2012 at 10:36 PM
- Anonymous said...
-
masha ngu ai gaw gadai mung hpring tsup ai n-nga ai -- ya ja tawng naw hpe tsun ai wa nang gaw gade ram wa jaw dum taw ai rai----ya hpyen yen tsin yam ni hpe nang ga de garum ga sai rai-- sut du bawm wang laraw gaw nang tsun ai hku hkalem ai nga tim ya na sin yam ni hpe n-gu but hking 5000 ga rum ai le---dai hta n-ga nang n-chye ai grai naw nga ai --UKA hpyen la ga law ga ai wa dai masha gaw kam ging ai i--ganing re masha --hpa ji sha rin yang mai byin ai i -- dai masha hpe naw maram yu ra ai .baw nu nga ai nga na majoi n-mai tsun ai myit sha wang gaba hte myit yu sawn yu ga jet ai myu tsaw rai jang -------
- February 5, 2012 at 10:38 PM
- hkridun said...
-
Ginrai na myu tsaw shang lawt hpyen la nkam nna zim sha shakut yu rai, nlu galaw jang mi masha wa hpe jahpyak ai nang hpe nlata ai mung ya na zawn na a ahkyang lai len a majaw rai na sai.UKA hpyen la nlu galaw nna pawt sharu hkawm ai Ala wa e
KIA/KIO hte KNO gaw myit mang ai lam gata lam maren sha re matsing da u,mungdan gata hta ndu dep ai kaw shinggan kaw dangdi dang dep shamu sha mawt lu na matu hpaw hpang ai wuhpung kaba re nang hkungga ra ai, ndai gaw nang tinggyeng a yaw shada ai lam nawng dang nna Du wa Bawm Wang La raw hpe mahta di, mungkan ting nga KNO hpe hkum jahpyak,yawng gaw amyu hpe tsawra nna dangdi dangdep let shakut nga ai hpe chye na da u.tinang byin mayu ai hpe maroi nni nna wuhpung yawng hpe shum jahpoi myit hkrum lam ngun jaw na lam,ngun byin ai ladat hpe tam nna hpaji jaw ai madang de sa ga.
- February 5, 2012 at 11:07 PM
- Shawng Lam Brang said...
-
KIO hta lai nna, WP amyu shani hta laga uphung uhpawng n nga ai ngu nna hkam la ai. Hpung woi hpaw nna, Ningbaw Kaba mying ngun shakap la na malai, shawng lam hta asak ap nawng nga ai KIA share shagan, hpyen la ni hpe grau nna, kamhpa, hkungga jaw, chyeju dum nga ga ai. Myutsaw myit ngu hta, Amyu hte Mungdan hpe tsaw ai myit hta lai nna, laga myit mada lam n nga ai ngu nna, hkam la ai.
- February 5, 2012 at 11:29 PM
- Anonymous said...
-
Ninbaw nga yang yawng yawng chye sai le.. ning kaba nga she bai shakap hkra i? mani hpa ganoi tai ai law ndai lang na KNO ni laika shapraw ai gaw?.. tim yawng hpe hkungga ai...
- February 5, 2012 at 11:31 PM
- Anonymous said...
-
Ja gumhpraw jaw ban ai hte Myutsaw myit hpe shadaw ai baw n re, Myit masin hte sha Myutsaw myit hpe madun mai ai re. Dum hprang nna, Myit hkrum ga.
- February 5, 2012 at 11:38 PM
- Masu woi hkrum ai UKA hpyen ma ding sa said...
-
Hkri dun ngu ai wa e nang gaw UKA a lam kade ram wa chye a ni?
Shing nrai Jing hpaw mung na ram ma ni hpe thai ga jarik kaw hpaji sharin ya na nga wa masu woi na hpyen la woi galaw ai wa[mying n kam tsun shi ai]rai kun???
KNO hpung a mai kaja ai lam hpe gaw hkung ga ai...
Rai tim laknak hpai hpung shajan gaw n hpaw ra na re...
UKA hpyen la nlu galaw na pawt sharu hkawm ai la wa ngu gaw hkum tsun...
Nang shani shana magrau grang grang makawp maga nhkap gasat nga ai nga masu ai UKA a lam atsawm naw sagawn yu u yaw....
- February 6, 2012 at 1:30 AM
- Anonymous said...
-
Maigan shara shagu kaw gaw KNO hpung nga na re, ap nawng ai Hpe mung hkungga ga ai. Rai Tim maigan du WP myusha shagu gaw KNO member n'rai na n'htan , maigan du ai raitim du ai sha Ra kaw na KIO/KIA Hpe sha madi shadaw ga ai.
- February 6, 2012 at 5:04 AM
- Anonymous said...
-
hpa mi nga nga rai tim dai ni KNO nga ai majaw visa lu ai grai chye ju kaba sai yaw,,, dai visa a marang e --bung li mung lu ga law n-na hpyen yen ni hpe mung shata shagu lu ga rum ai -- KIA /kIO ni hpe mung majan gasat ai kaw lu garum mat ai --n-ta na shat di mung hpa n-tsang ra mat ai majaw KNO malawm yawng hpe grai chye ju dum ai yaw--wun pawng myu sha ni a ning baw kaw hpang wa karai yehowa re yaw dai hta lai na gadai grau ai n-nga sai-- ----------
- February 6, 2012 at 9:31 PM
- namlap said...
-
Masha ngu gaw hkum tsup ai kadai nnga ai karai kasang a mungga hta mara raw tsawra let amyu sha a shawng lam hpe shakut sa wa ga.nhtai lai ga KIA/O nga nna KNO mung nnga nmai rai nga ai dai ni karai kasang gaw yawng hpe shaman chyeju ren di jaw da sai hpe chyeju shakawn let shawng lam hta shakut sa wa ga.
- February 7, 2012 at 11:50 AM
- Anonymous said...
-
KNO hpe...Karai kasang jaw ai majaw chyeju dum dik ai ndai wuhpung hpe hpaw na matu woi ga law ai myitsu ni hpe mung chyeju dum ai maigan du nna yak hkak jamjau dik nga yang KNO hpung a ma jaw VISA lu na ya ngai mung alu mung lu bang ,hpyen yen a matu mung man man lu jaw ,KIA de mung lu garum,ya na ta kaw mung mayu kasha hte hkungran na rai sai yaw Thank you KNO
- February 7, 2012 at 12:08 PM
- KNO/UKA said...
-
KNO hpung shang masha ni hte KNO hpe chyeju dum ai ni Yawng hte e anhte UKA hpyen dap hta myen tai hpyen hpe shani shana n sim nsa ning hkap gasat na hpyen la ni kadai mung n nga mat sai majaw chyeju hpyen la/num wa galaw ya na hpe kam kaba hte saw shaga dat ga ai...
- February 7, 2012 at 12:28 PM
- Yu Maya said...
-
Hpyi gade mi galai galai, Lapu gaw, lapu hta tai nga ga malai hte maren, Sut du gaw, rawt malan ningbaw kaba n mai byin wa nga ai. Rawt Malan ningbaw ngu gaw, yak hkat jam jau ai masa kaw nna, gyin shalat dat ai re. KIO gaw, 52 ning labau numdaw hpe awngdan lai wa sai. KNO gaw..???
- February 7, 2012 at 4:07 PM
- Anonymous said...
-
Hpamajaw ndai mungga ka bang ai mi. ndai gaw KNO a rawt malan nre ai gaw. KIO/KIA a rawtmalan she re gaw e.Bawmwang a e bai dawm la kau u,gaya hpa she rai mat sai.Anhte a mung hpe tsaw ra ai gaw nga Mungdan na manu dan dik ai lung seng hpai nna pru mat wa, tsun yang gaw sinat 400 mari jaw sai hkrai hkrai tsun, jaw ra gaw e Na a lungseng dai hpe wa sa ai shaloi anhte myu tsaw hpyen la ni grai ba lai wa sai si ai ni mung lawm ai.Anhte hpyen la ni gaw shawnglam de Myen gasat hkawm ai sha shadu kau teng nga yang gaw HTAI mung de na a lungseng wa sa ai she rai taw nga ai le dum nga nni?
- February 8, 2012 at 5:14 AM
- Anonymous said...
-
e-- hpa ni tsun taw nga ai ta-- myu sha lam hpe gara hku hpa ji jaw na nga gaw n-tsun -- masha na gawng kya ai mu jang tsun ja hpyet na sha chye ai -- ya na tsim yam kaw ga ra hku hpa ji jaw na nga kaw n-ka ja hpyat ai comment rai jang 20 pi du mat sai --- majan hpaw hpang ai gaw na hpaji jaw ai comment kaw 20 pi n-du ai -- jahpyat ai kaw 20 pi du mat sai --hahahaha-- dai myutsaw mung tsaw myit re yaw---hahahahaha
- February 8, 2012 at 1:47 PM
- Kachin National Organization said...
-
Dai ning she rawt malan a lam na yu ai brang ni e, rawt malan nhtoi shagu KNO ningbaw wa kaw nna mung KIO [amyu sha pandung]hpe madi shadaw ai a policy hpe reflect galaw ai mungga ndau ga ai 10 ning jan sai re hpe ya she hkum na gajawng nga mu.
KNO ngu nna hpaw ai gaw anhte Amyu Sha ni a mung masa pandung ngang gring nga lu na matu hte dai amyu sha lam hta tsap nga ai uhpung ni lam n'yit hkra balance galaw nga na matu rai nga ai. Simsa lam la, gaphkat jahkring nga ai aten, KIO gaw Myen hpe a htik ahtawk shaga na matu [ simsa lam la nga ai aten hta raitim Myen gaw shanhte hpe matsa bun na lam amu grai galaw lai wa sai] yak lai wa ai majaw, Myen hpe ja ja shaga nga na matu hpaw da ai lam rai.
Ya mung KNO hku nna lata tut majan pa hta garum nga ga ai, nkam yang shawnglam na myu tsaw hpyenla, mung shawa hpyenla ni hpe san yu ga. Hpyenla galaw hkrit nna hprawng hkawm ai ni a ga hpe hkum kam mu, dai zawn re hpyen hprawng masha hpe mu yang jawm shading sharai ga. Seng ang ai mungdan na KNO/ROKA branch ni de report galaw ga. KIA/UKA hpyenla lahkawn ai gaw, dai lahkawn ai uhpung a tinggyeng a matu nrai, amyu hte mungdan hpe makawp maga na matu rai nga ai.
KNO kaw nna June 2011 kaw nna ya du hkra shanwglam, mung masha tsinyam ni hta garum sa wa ai lam ni.
1). Mungdan shagu amyu sha lam hku woi zinlum let, hpyen yen tsinyam ni hpe dangdi lu ai made garum ai.
2). Du nga ai mungdan na asuya ni hte amyu hpe genocide hku gasat nga ai Myen a ladat jahkring na matu hte, anhte amyu sha ni maga tsap ya na matu a ja a wa tsun lai wa sai, tsun nga ai.
3). Hkye fund hku nna mungdan shagu madi shadaw na hpe jasu jahprang let galaw nga ai.
4). Shawnglam majan pa, hpyenyen mung shawa ni a ra gadawn nga ai hpe dangdi ai made madi shadaw nga ai.
5). Padang Hkrunlam Majan masing a ra ahkyak nga ai laknak arung arai n ding hprut hkra KNO ningbaw wa nan woi awn nna garum madi shadaw nga ai.
Ndai lahta na lam ni gaw amyu sha Pandung rai nga ai, amyu sha lawt lu na matu shakut ai hta shang lawm nga ai re.
KNO hpe negative campaign galaw nga ai ngu ai gaw, mai kaja ai amyu sha lam galaw ai hpe ding lun ai hte bung ai majaw ahkyak la sa wa ga ai. Anhte gaw KIO hte MoU bungli jawm galaw na lam myithkrum masat galaw da ai hte maren galaw sa nga ai re majaw, mung masa ngu ai gaw grai sung ai brang/hkawn ni e, matut hka ja ga. Shada ga law hkat dan ra ai kaw ga law hkat, shada amyu sha bandung JAWM galaw ra ai kaw jawm galaw nga ga ai majaw, sung sung myit yu nna she uhpung hpe [positive and constructive] dinglun ga.
Wadap ga-ngu nna tsap kahtam nga na aten nrai sai, lu ai arai lang nna Myen hpyenla gasat gawt kau nhtawm Shanglawt la na aten rai sai. Dai gaw hpan wa Karai dai ni anhte hpe lajang ya ai aten rai sai majaw, ahtik ahtawk nnga ai sha hpyenman de, man shayawng jawm gasat sa wa ga.
Shanglawt la mai ai lam [3] nga ai:
1). Anhte amyu sha ni a tara ai majan hta Karai Kasang lawm sai.
2). Mau hpa atsawm, mung shawa a myithkrum [cooperation] dai ni anhte lu sai.
3). Moi na zawn machyu pala, laknak anhte tam mari hkawm nra sai.
SHANGLAWT LU AI AMYU TAI WA GA. ANHTE AMYU A LABAU ANHTE KA GA.
- February 8, 2012 at 5:09 PM
- Anonymous said...
-
KNO a mai kaja ai myu sha lam hpe gaw hkung ga ai.
Myu sha ni a matu KIA hyen hpung kaba nga nga sai hta UKA ngu ai hpyen hpung hpe bai hpaw jat ai a yaw sha da lam hte ma tsing hpe chyeju hte naw tsun dan rit.
Teng man ai myit hkrum lam hte padang dip wa lu u ga.
- February 8, 2012 at 7:59 PM
- Kachin National Organization said...
-
UKA ngu nna hpaw mat wa ai labau hpe yawng hpe sanlang dan na ahkang lu ai majaw kabu ai. KIA/KIO simsa lam la nga ai aten hta anhte amyu sha ni, KNU, SSA, MNSP hte kaga amyu sha ni hte hpyen lam hku matut mahkai [alliance] nna matut shagreng galaw ra ai lam ni nga lai wa sai. Hpyen wunkat, hpaji hpung jat sharin ai, hpyen masa hku matut mahkai ai lam ni galaw dingyang rai nga ai aten, KIO/KIA a masa gaw simsa lam la da ai majaw, Myen asuya hte ahtik ahtawk byin na n manu nga ai. Shing rai nga ai aten, Loi Tai Leng kaw SSA/RCSS [http://www.youtube.com/watch?v=MG2Mg8YY8N4] ginra hta hpyen du wunkat jawm galaw na matu bawngban sa wa sai. Dukaba Nban La hte hpyendap na hpa-awn ni jawm bawngban dawdan nna marai 10 hpe lata san nna, dai SSA/RCSS ginra hta KIA a malai wunkat la na matu dat dat sai. Dai hpyen wunkat ngut ai shaloi KIO/KIA gaw Myen hte simsa lam la da nga dingyang re majaw, ndau n manu ai hte Ginjaw na Du Kaba Nban La matsun nna Loi Tai Leng de yu wa ai Du Jangma Awngli gaw KNO dawnghkawn sharawt nhtawm dai KIA hpyendu ni wunkawt yu ai hpawng hta shanglawm magum bu lai wa sai. Shingrai Myen wa gaw maga mi de 2008 gawda ai tara hte KIA hpe laknak jahkrat, BGF galaw na matu shadut wa ai sat lawat ni a majaw, Du Kaba Nban La, Du Kaba Gun Maw ni hte bawng nna UKA hte KIA hpe shagreng nna hpyen shagreng sa wa na matu lajang saga ai. Sinna Gala hkran de aten naw nga ai aten jin jin byin na matu, Sinpraw hkran na laknak, machyu pala law law shalai da na matu ni bawngban lai wa sai. Raitim, KIA woi awn du 1-2 [Ginjaw Komiti hpawng hta bawngban dawdan ai lam nre] hte sha bawngban nna galaw sa wa ai re majaw, ndai lam ni nbyin wa nga ai. Dai re majaw dai ni du hkra Sinna hkran de anhte arai grung na yak nga ai.
Hpa majaw, UKA hku nna nga nga ra a ta ngu ai lam asan sha bai tsun ga nga yang, lachyum pru ai mung masa simsa lam galaw lu ai shani du hkra, UKA san san ra nga ga ai.Dai gaw anhte mungdan, amyu sha ni a matu insurance policy kaba langai hte bung nga ai. Anhte gaw shada shingjawng hkat na matu nrai, amyu sha ni a pandung kaba rai nga ai "SHANGLAWNG AWNG PADANG" lu na matu gasat sa wa ai hta n gun she tai nga na ga ai.
Anhte jawm galaw mai ai lam ni June 2011 ning kaw nna dai ni du hkra na majan ni hta asan sha mahtai ni mu nga na re. Sam mung Ba 4 ginra hta UKA hpung ni dung 36 hte 38 hku shanglawm gasat nga ai zawn, UKA hpyenla ni Ginjaw ginra ni hta arau bungli jawm galaw nga ga ai. Mung shawa hte dap shawa ni e, anhte a ginra hta ABSDF, Sam, Arakan hte kaga amyu bawsang ni hpyenman langai sha hte gasat nga ma ai. Shada dinglun hkat nga nna baw machyi, aten shama nga na malai, hpyenwa hpe gara hku jawm gasat shamyit na mahkrum masa hpe madaw jawm bawngban galaw sa wa ga ngu hpung dim dat nngai.
- February 10, 2012 at 8:21 AM
- Anonymous said...
-
Gara hku mi nga nga ngai na myit hta gaw an hte myu sha ni hta hpyen dap{KIA}langai sha nga sha ngun ma yu ai law...
- February 10, 2012 at 11:39 PM
- Anonymous said...
-
UKA n nga ra ai KIA nga jang ram sai lo......
- February 13, 2012 at 1:43 AM


text:
By Dr Maung Zarni
April 29, 2018
Northern Rakhine State, which is ancestral home of Rohingya need to be declared and turned into Homeland for Rohingya protected by international armed forces.
Arakan National Party (Rakhine racist party) openly opposes Rohingya presence South of Maung Daw. One Rakhine MP reiterated this opposition at the Myanmar Parliament this week.
The least Rohingya survivors deserve is all the area North of Maung Daw from where they have been expelled in the last 40 years in waves of genocidal terror.
South of Maung Daw needs to be made de-militarized zone where no Myanmar Tatmadaw troops would be allowed to cross.
Bangladesh the creation of which was made possible by the international community, particularly India and certain western governments such as Canada, will likely be in a position to foster cross-border trade between Rohingya Homeland and Bangladesh provinces of Cox Bazaar, Tef Naaf, and Chittagong.
Rohingya homeland will NOT be landlocked.
When Myanmar is prepared politically and psychologically to re-accept Rohingyas as an ethnic group with full and equal political citizenship then Rohingya Homeland may be reintegrated back into Myanmar.
Until then Rohingya community around the world and 'friends of Rohingya' must devote their energy to turning Protected Homeland into an interim solution - in fact, this is THE ONLY VIABLE SOLUTION - to end Myanmar Genocide.
---
Makawp maga da ya hkrum ai Rohingya ni aq Buga ginra byin pru wa na matu saw lajin ai lam
Rakhine mungdaw aq dingda maga na ginra gaw Rohingya ni jiwoi jiwa prat kaw na nga pra wa ai ginra rai nga ai. Dai ginra hpe shanhte madu ai Buga ginra(Homeland) langai hku ndau nna, mungkan mungdan ni aq pawng hpawn laknak lang hpung ni makawp maga ya ra na re.
Arakhan Amyusha Pati( Arakan National Party) gaw Maung Daw mare aq dingdung maga hta Rohingya amyu sha ni shanu nga ai hpe ning hkap ma ai. Ndai bat laman hta sha Rakhine mung shawa rap daw salang langai gaw Myen rap daw(Parliament) hta Rohingya ni hpe ning hkap ai lam kahtap tsun lai wa sai.
Rohingya amyu sha ni gaw lai wa sai shaning 40 ning jan kawn Maung Daw mare kaba a dingda maga kaw na amyu sha shamyit masing hkrum sha nna, shanhte Buga kaw na gau shale hkrum wa sai re. Shanhte amyu sha ni yawm dik htum hku nna ndai ginra yawng hpe madu ging ai.
Mung Daw mare a dingdung ginra hpe gaw Myen laknak lang wuhpung ni n mai shang ai ginra hku nna ndau masat ra ai.
Bangladesh mungdan byin pru wa ai gaw mungkan mungdan law law jawm shakut lai ya wa ai majaw re. Grau nna India mungdan hte Canada mung dan zawn re ni atsam dat garum ya lai wa sai. Rohingya amyu sha ni madu ai lamu ga hte Bagaladeshg mungdan na Cox Bazaar, Tel Naaf hte Chittagong mare kaba ni lapran hta sut masa, dut lu dut sha galaw lu na matu Bangaladesh mung dang hku nna garum ya ra na re.
Rohingya ni aq lamu ga gaw panglai hkinggau n nga, lamu ga ni hte sha pat da hkrum ai(Landlocked) ginra rai na nre.
Myen asuya maga hku nna Rohingya amyu sha ni hpe mungchying sha langai hku masat na matu mung masa lam ya hku sha n ga, myit kraw kata kaw na mung hkapa la lu ai aten, mungdan masha ni yawng lu ging ai ahkaw ahkawng ni hpe hpring tup jaw lu ai aten hta gaw lahta kaw tsun mat wa ai Rohingya ni a Buga ginra hpe Myen mung dan aq daw chyen langai hku bai masat mat wa mai ai.
Rohingya ni hpe galaw nga ai amyu shamyit masing hpe tsep kawp jahkring kau lu na matu gaw aten ladaw langai laman shanhte madu ai Buga ginra hpe n dau nna, makawp maga ya na matu jawm galaw ai ladat hte sha galaw sa wa ra na re. Dai zawn n lu galaw shi ai aten hta chyawm gaw mungkan shara shagu hta nga ai Rohingya amyu sha ni hte shanhte hpe madi shadaw ai ni yawng gaw Rohingya ni madu ai Buga ginra langai byin pru wa hkra atsam dat jawm shakut sa wa na re.


text:
时间:2018-02-02 17:23:14 来源:德宏团结报
(Shata 1 nhtoi 31 ya na do)
4. Matut na hpaji
Hprang matut ladat lang na: Matut na abong hpe shong ahpun ahpun di do la nna(Akop hkum la kau). Abong a gaji gaba hte matut na ahka maren sha rai ra ai, npot aru do 4~5cm daram hta zen shara ai htom, hpun lap hku nna 3~3.5cm daram re mahka hpe dingdung hku wo nhtom, mahka hpe ara sha di ra ai. Matsun 1~2 ngam ton na, matut na shara ko galu de 3~3.5cm daram re hprang shapro na, hpun gata hpung hkro ko nna n mai lai ai, nau gaba ai rai jang go shing-du maga de gumra lahti zon re ahkrang langai mi hprang shapro nna, galu de 1~1.5cm daram, matsun 1~2 ngam ton na, matut na lakying galu de 6~8cm, lamyi 1cm shara ko zen di nna, ahka ara sha di na. Aman maga de jut masum hkrang zon di nna, matut ai mahka ko achyo bang(Ma hkra n mai achyo bang kau ai, 5mm daram ngam ton u). Lama na matut na maga matut na abong hte maren sha rai jang, maga lahkong ading sha jahtuk ra ai. Abong matut dat ai htom, palasatik hte ngang ngang makai(Lam 2~3) ton na, makai ai shaloi matsun hpe hkum makai hkra, matut ai shaloi no hprang ga ra jang go palasatik shing n rai gaga rai hte makai kau na. Ajan hte abong hpe lam sat kau nna, hkrung shading nyem mat na tsang jang, matut ai shaloi n hku de sit shang wa nna matut na. Matut aten mayu e go ningshung lado hte htingra lado hta rai nna, panglai shadang mida 1500 daram re shara, shata 1 shagong de ko nna shta 2 si de rai na, rai yang, shata 1 si de ko nna shata 2 pro de rai yang grau gaja ai.
5. Abong hprai lajang
Matut ngut ai hte, aga de lawan hkai ra sai, abong hprai lajang ai aten go jahpot hte shana ko shadin, ajan ja ai shaloi n mai galo ai. Galo lajang shajin ton sai aga ko 15 × 25cm hku nna wahpun, ayan hku nna ton da nhtom, palasatik sapsanap bai mara ton ra ai. Ginsum gata ko madi shading 85% daram di ton na. Ginsum gata ko na gahtet gatsi shadang 30℃ du ai shaloi go, nbung nsa jahkrang ra sai. Bat 2 daram a hpang e, matut ai hka prai mat wa ai htom, matut ai nbu matsun hprut wa sai.
6. Hkai shangang
Nbu hpe matut ai htom go makru kru pru wa sai, dai makru hpe go shara mi ko htot gahkyin ton ra nga ai. Mayu e go sung de limi 20 daram re ko hkai ton na, shong nnan e yat tsom sai wahkyi wa-hkyi(Shing n rai fuhofui namhpun lam ni) gat bang ai hpang, aga lam mi bai magap ton ai htom, matut ton sai nbu makru bang dat na, makru ni hpe maga mi de sha yong shangun na, ginro ai ga sau rong ai aga ni hte matut na mahka a lawu de du hkra magap kau na. Hkai shangang ai hte, palasatik hte magap kau rai na, magap ai shaloi, hkai shangang ai makru ko ahku wo ton ya na, mahka hpe matut na abong hta loi gaba gaba di na, dai zon di jang nbung nsa hkrang tsom ai.
(Gale ai: Nhkum Bok)
(Ya na lang bai matut hti ga)


text:
Manang Ni
-
ကခ်င္လူငယ္ထု၏ေတာင္းဆုိထုတ္ျပန္ခ်က္3 weeks ago
-
CHRISTMAS MAHKAWN BUK 1006 months ago
-
Blog address galai sai lam.3 years ago
-
-
Myanmar Census 2014.3 years ago
-
-
-
-
-
-
-
-
-
-
22 May 2012
Spyboot hte Tam Ga
Tuesday, May 22, 2012 | Laika Ka Ai Shanghtin
Madu lang ai computer hten wa chye ai lam ni amyu myu nga ai kaw na myu lahkawng hpe loi ai hku chye da jang kaja na re @
2. Virus zawng re webcookie ni plugin ni nau law wa jang
Dai zawng re ni hpe virus Scan/fighter hpa mi nga nga ...myu hkum hkra madu lang manu ai virus scan nga ai kaw na Moi Windows XP Prat kaw na Grai lang manu ai "Spyboot Search And Destroy" ngu ai software ya gaw grau na kaja ai version de du taw sai hku re...
Dai software hpe Advanced madang hku na mai lang hkra mung di da ya ai hpa n chye n ngai nga ni matu gaw Full scan hpe kalang dat di dat jang n mai kam ai file ni hpe yawng Clean ya na hku re..
Madu Computer C:\ kaw illegal software/crack ni chyu bang da jang gaw yawng delete kau ya na re..dai majaw scan galaw na file / folders ni hpe lata na mung mai scan di ai hku re..
Ya ten du hkra Grai kaja na Free Software naw rai taw ai software re majaw Computer loi li taw na hpa n chye di taw ai ni matu scan galaw na maza ni hpe delete chyai ga...
HomePage :
http://www.safer-networking.org/index2.html
Windows 7\8 lang ai ni matu Beta version hpe lang yu ga grai nang kaja ai kaw lawm ai....
Labels: Software Lam
Subscribe to: Post Comments (Atom)


text:
Wellington Mare daju hta shanu nga ai Myenmung baw sang ni a X,mas poi hpe dai ni Hosanna nawkun htingnu hta wu wu di di ga law lai wa sai , ndai X,mas poi gaw shawng nnan lang na Myenmung baw sang ni yawng jawm ginlung ai X,mas poi rai nga ai.
Myu bawsang shagu tinang a htung hking yu ngwi kahkrang ni hte shang lawm ai rai nna , shana de daw gaw gawdin gin sup shing jawng ai lamang hpe mung galaw lai wa sai , yana zawn ginlung x'mas galaw ai marang e Myenmung masha shada da grau na myit hkrum mahkri shawn hkat na matu re lam chye lu ai,
Wellington grup yin hta shanu nga ai Myenmung masha yawng rai yang 300 jan nga ai hta na law malawng gaw hpu nau Hkang ni rai nga ai .
Gin lung X'mas
Wellington Mare daju hta shanu nga ai Myenmung baw sang ni a X,mas poi hpe dai ni Hosanna nawkun htingnu hta wu wu di di ga law lai wa sai , ndai X,mas poi gaw shawng nnan lang na Myenmung baw sang ni yawng jawm ginlung ai X,mas poi rai nga ai.


text:
KNO Malaysia Kawn woi awn let Ndai zawn N gun myi alu rai,Rawt Malan poi lamang hpe galaw awng dang la lu sai hku re.
Wunjat,KRC,hte Malaysia na Jinghpaw Wunpawng uhpung ni yawng sadu n gun jaw let hpawng chyawm lu sai hku re.KNO Jinghpaw wunpawng Myusha hpung gaw Myusha ni a matu asu ya langai hku nna tsap ya lu wa na re.nga nna Wun jat dat kasa(Sara D.Gumsan) kawn Mung ga hte hkaw tsun n gun jaw lai wa sai hku re,KRC ning baw ning la ni mung KRC hte seng ai myu sha ni a magam lam hpe hkaw tsun n htawm KNO zawn rai myu sha ni a matu Mung masa lam hta jaja tsap ya ai mung nga nan nga ra ai lam tsun lai wa sai hku re.


text:
HKUM YU KAJI
Kalang mi hta hpaji ninghkring langai mi gaw nam Kahtawng langai de sa du wam chyai ai. Dai mare kaw du yang hkali langai shap la di mare makau na hka shi hta jawn hkawm ai. Hkali pru ai hte hpaji ninghkring wa gaw hkali shap ai wa hpe ga san ni san bang wa ai.
“ Nang hpungtang hpaji chye ai i?”
“Ngai n chye ai”
“Nang myit sawn hpaji chye ai i?”
“dai mung Ngai n chye ai”
“dai rai yang gaw Nang computer hpaji chye ai i?’
“computer hpaji mung ngai n chye n ngai”
Hkali shap ai wa a ga htai ni a majaw hpaji ninghkring wa gaw grai myit n pyaw ai hte “hpungtang hpaji n chye yang na a prat a htam 6 hta na htam 2 gaw masha tai sum ai, myit sawn hpaji n chye yang na prat a htam 6 hta nah tam 1 masha sa tai ai sum ai, computer hpaji n chye yang na prat a htam 6 hta na htam 1 masha sa pra ai a kyu n nga ai. Dai re majaw na a prat htam 6 hta na htam 4 gaw masha satai ai sum mat sai” ngu tsun ai.
Hpaji ninghkring wa a ga tsun ai nau n na yang lamu ni sin wa nna yawng a sin chyip rai wa ai. Gade nna yang n bung laru ru wa chyalu rai sai. Dai shaloi hkali shap ai wa gaw hpaji ninghkring wa hpe,
“Nang hka chye hpung yawt ai i?” ngu san dat ai.
Hpaji ninghkring wa gaw jahkring mi zim mat nna, “ ngai hka n chye hpung yaw tai, kalang mung hka hpung yawt n sharin ga ai,” nga htai wa ai.
Dai shaloi hkali shap ai wa gaw myit n pyaw la let, “ dai rai yang gaw na a masha sa pra ai prat htam 6 hta na htam 6 hte gaw sum mat sai,” ngu tsun dat nu ai.
Maumwi gaw n dai hte mi re, masha ngu ai gaw tinang a tsang madang hte laga wa hpe n mai sa shingdaw ai. Maumwi kaw na wa gaw hpaji ninghkring langai re. Shi a prat hta hpungtang hpaji ni, myit sawn hpaji ni, computer hpaji ni hpe sha a hkyak ai hku mu mada ai. N dai hpaji ni n chye yang masha sapra ai hpa lachyum n pru ai hku hkap la ai. N dai gaw hpaji ninghkring ni mu mada hkap la ai lam re. Rai tim hkali shap sha ai wa a matu gaw dai hpaji ni n chye tim hpa nra ai. A hkyak ai gaw shi a “sak hkrung lam” a matu n gun atsawm shi kaw nga na sha re. Ra ah hkyak wa ai ten, hpaji ninghkring wa a hpaji ni gaw hpa a kyu nrawng mat nga ai. Hkali dagup mat yang hka chye hpung yawt ai wa sha asak lawt lu lam lu la na re.
Dai re majaw manang wa hpe hkum yu kaji.
“Ngai” ngu ai myit jasa hte jaw ai hte n jaw ai hpe hkum ging hka nga u.
Karai Kasang gaw anhte shinggyim masha ni hpe n bung hkra hpan tawn da ai hpe myit dum nga ga. Anhte a prat hta shada tsawra manu shadan hkat let, shada da a hpaji ni hpe hkungga hkat ya chye nga ga. Masha n kau mi gaw a tsam marai n nga ai, rai tim sumnung sumdi ai myit jasat nga ai, n kau gaw tsun shaga n chye ai, rai tim magam bungli lam hta grai shakut ai, n kau mi hta gaw jawng hpaji chye ai lam n nga ai, rai tim hparat hpring tsup nga ai. Dai re majaw anhte shada yu kaji hkat ai lam n nga ai sha hkungga manu shadan let nga sa wa ai rai yang yawng gaw tsawm htap ai sak prat hpe madu lu na re ngu kam ai.
Mut Tsawm
No comments:
Subscribe to: Post Comments (Atom)


text:
Raitim karai kasang a chyeju hte sha anhte grin nga lu ga ai hta sha n-ga Mungkan hta mying pru dan dawng wa lu ga ai. dai ni hpyen wa gaw anhte amyu sha ni hpe hpyen masa ,mung masa ,sut masa ,katsi majan masing ni hpe tau hkrau hkyen lajang tawn let gasat nga ai ten re. Dai ni hpyen wa a mahkam hpe dang kau lu na lam gaw anhte myu sha ni a gahkyin gumdin lam rai nga ai. Jinghpaw ga malai hta marai masum myit hkrum yang panglai nawng pyi dang htawk ai . Anhte ra ai hpe hpyen wa kaw na hpyi la ai hku nre sha anhte a atsuya hpe anhte nan madi shadaw shagrin la ra ai , hpyen wa gaw anhte ra ai mahtai jaw na lam nmu ai.
Dai majaw KIO gaw anhte myu sha ni a asuya re hpe anhte w.p myu sha ni yawng madi shadaw sha grin la ra sai, KIO kaw na ga law ai magam bung li ma hkra hpe madi shadaw shang lawm ra ai, KIO mung Mung masha ni kamhpa ging ai asuya sari sadang hte hpring tsup ai asuya tai wa ra ai, kadai mi jaw jaw n-jaw jaw ahkyak nre mungdan asuya langai hku na galaw ra ai bung li ni, magam dap ni hpe hapw jat sa mat wa ra sai. Anhte a asuya hpe anhte ahkun hkanse mung jaw bang chye ra ai. Myen kaw na gaw anhte ra ai mahtai hpe hpyi na prat tup la na nre.
Dai majaw dai ni anhte a ra sharawng ai shadip jahpang ahkaw ahkng hpe Wungpawng myu sha ni yawng karai kasang
a mying ning sang hta myit hkrum gahkin gum ding let Wunpawng Mungdan asuya hpe madi shadaw shagrin lamat wa saga law.